text:
Kurt Vonnegut
Kurt Vonnegut Jr. (Indianàpolis, 11 de onniasantu de su 1922 – New York, 11 de abrile de su 2007) est istadu un'iscritore de Istados Unidos. In una carrera isparghinada in prus de chimbant'annos at publicadu prus de batòrdighi romanzos, tres regortas de contos breves, chimbe òperas teatrales e chimbe sàgios, cun ulteriores regortas publicadas a pustis de si mòrrere.
Biografia[modìfica | modìfica su còdighe de orìgine]
Nàschidu e pesadu in Indianàpolis, Vonnegut aiat frecuentadu s'Universidade Cornell ma si fiat retiradu in su ghennàrgiu de su 1943 cando fiat arroladu in s'esèrtzitu de Istados Unidos. Durante s'annestru aiat istudiadu ingegneria mecànica in s'Istitutu de Tecnologia Carnegie (oe Carnegie Mellon University) e in s'Universidade de su Tennessee. Fiat a fatu imbiadu a Europa pro cumbàtere sa segunda gherra mundiale e fiat cassadu dae is tedescos durante sa batalla de sas Ardennas. Fiat internadu in Dresda, in ue aiat subrabìvidu a su bombardamentu alliadu de sa tzitade in una tzella frigorìfica de su matzadòrgiu in ue fiat impresonadu. A pustis de sa gherra aiat cojuadu a Jane Marie Cox, cun chie aiat tentu tres pipios. Aiat adotadu is nebodes a pustis chi sa sorre si fiat morta de càncaru e chi su maridu (connadu de Vonnegut) fiat abarradu ochidu in unu intzidente de trenu. Isse e sa mugere aiant frecuentadu amboduos s'Universidade de Chicago, mentras chi issu traballaiat de reporteri a de note pro unu Ufìtziu Giornalìsticu de sa tzitade.
Vonnegut aiat publicadu su primu romanzu, Player Piano, in su 1952. Custu aiat tentu retzensiones positivas ma no aiat tentu sutzessu cummertziale in cuss'època. In is bint'annos a sighire diat publicare paritzos romanzos chi fiat istados abbaidados cun coidadu, duos de is cales (The Sirens of Titan [Is Sirenas de Titanu] in su 1959 e Cat's Cradle [Su Bratzolu de su Gatu] in su 1963) fiant nùmenados pro su prèmiu Hugo comente mègius romanzos. Aiat publicadu una regorta de contos breves titulada Welcome to the Monkey House [Benènnidos a sa Domo de sa Martinica] in su 1968. S'addelantu in sa carrera fiat istadu su de ses romanzos, sutzessu cummertziale e de sa crìtica, Slaughterhouse-Five [Matzadòrgiu-Chimbe] in su 1969. Su sentimentu anti-bèllicu de su libru intretzaiat cun su sentidu pro sa gherra de su Vietnam, chi si fiat cumbatende in cussos annos, e is crìticas fiant istadas in generale positivas. A fatu de sa bessida, Slaughterhouse-Five fiat artziada a sa top-ten de is Megius-Bèndidas de sa classìfica de su New York Times, intreghende Vonnegut a sa fama. Fiat cumbidadu a dare comìtzios, leturas e discursos de abertura in totu sa federatzione, retzende prèmios e onores medas.
Prus a tardu in sa carrera, Vonnegut aiat publicadu sàgios autobiogràficos medas e regortas de contos breves comente Fates Worse Than Death [Fadu Peus de sa Morte] (1991) e A Man Without a Country [Un'òmine chentza una Natzione] (2005). A pustis de sa morte, fiat tzelebradu comente unu de is prus iscritores cuntemporàneos de importu e cummentadore de umorismu nieddu subra sa sotziedade americana. Su fìgiu Mark at publicadu una regorta de òperas inèditas, titulada Armageddon in Retrospect [Armageddon in Retrospetiva] in su 2008. In su 2017 Seven Stories Press at publicadu Complete Stories [Istòrias Cumpletas], una colletzione de sa narrativa breve chi cumprendet chimbe istòrias abarradas fintzas a tando inèditas. Complete Stories fiat cuncordadu e introdùidu dae sos amigos e istudiosos de Vonnegut Jerome Klinkowitz e Dan Wakefield. Sunt medas is traballos de istùdiu subra s'istile e s'umorismu de Vonnegut.
Òperas[modìfica | modìfica su còdighe de orìgine]
Romanzos[modìfica | modìfica su còdighe de orìgine]
- Player Piano (1952)
- The Sirens of Titan (1959)
- Mother Night (1962)
- Cat's Cradle (1963)
- God Bless You, Mr. Rosewater (1965)
- Slaughterhouse-Five (1969)
- Breakfast of Champions (1973)
- Slapstick (1976)
- Jailbird (1979)
- Deadeye Dick (1982)
- Galápagos (1985)
- Bluebeard (1987)
- Hocus Pocus (1990)
- Timequake (1997)
Novellas[modìfica | modìfica su còdighe de orìgine]
- God Bless You, Dr. Kevorkian (1999)
Regortas de narrativa breve[modìfica | modìfica su còdighe de orìgine]
- Canary in a Cat House (1961)
- Welcome to the Monkey House (1968)
- Bagombo Snuff Box (1997)
- Armageddon in Retrospect (2008) – sàgios e contos breves
- Look at the Birdie (2009)
- While Mortals Sleep (2011)
- We Are What We Pretend to Be (2012)
- Sucker's Portfolio (2013)
- Complete Stories (2017)
Òperas teatrales[modìfica | modìfica su còdighe de orìgine]
- The First Christmas Morning (1962)
- Fortitude (play)|Fortitude (1968)
- Happy Birthday, Wanda June (1970)
- Between Time and Timbuktu (1972)
- Stones, Time and Elements (A Humanist Requiem) (1987)
- Make Up Your Mind (novel)|Make Up Your Mind (1993)
- L’Histoire du Soldat (1997)
Sagìstica[modìfica | modìfica su còdighe de orìgine]
- Wampeters, Foma and Granfalloons (1974)
- Palm Sunday (1981)
- Nothing Is Lost Save Honor: Two Essays (1984)
- Fates Worse Than Death (1991)
- A Man Without a Country (2005)
- Kurt Vonnegut: The Cornell Sun Years 1941–1943 (2012)
- If This Isn't Nice, What Is?: Advice to the Young (2013)
- Vonnegut by the Dozen (2013)
- Kurt Vonnegut: Letters (2014)
- Pity the Reader: On Writing With Style (2019) with Suzanne McConnell
Intervistas[modìfica | modìfica su còdighe de orìgine]
- Conversations with Kurt Vonnegut (1988) cun William Rodney Allen
- Like Shaking Hands with God: A Conversation About Writing (1999) cun Lee Stringer
- Kurt Vonnegut: The Last Interview: And Other Conversations (2011)
Libros pro pipios[modìfica | modìfica su còdighe de orìgine]
- Sun Moon Star (1980)
Arte[modìfica | modìfica su còdighe de orìgine]
- Kurt Vonnegut Drawings (2014)


c: text/html

text:
Su Cràbonia bolat sempri prus in artu cun bomber Giuseppe Meloni
Su prexu est mannu meda in domu de su Cràbonia, chi est currendi sempri prus a forti gràtzias, pruschetotu, a is gol de bomber Giuseppe Meloni: s'atacanti nùgoresu, nasciu su cuatru de su mesi de ladàmini de su milli e noicentu otantacincu, chi est aproillau po giogai cun is biancu-brau feti in su mesi de idas, candu sa fentana de su mercau fiat giai serrendi, at fatu fintzas a imoi otu gol in campionau me is primu ses bessidas, duus in s'urtimu partida de domìnigu passau, contras a cussus de su Li Punti, in Tattari, chi funt serbius po arregolli is tres puntus, chi nd'arribant a pustis de is atra duas scutas a faci a cussus de su Gùspini, su duus de friàrgiu, e a cussus fatus contras a San Marco de Assèmini, Ossese, Ilartzi e Castiadas. Meloni at fatu puru su gol chi est serbiu po binci sa Coppa Italia de Eccellenza, in sa partida de su noi de friàrgiu, in Aristanis, contras a cussus de s'Atletico Uri. Su giogadori s'annu passau est stetiu cussu chi at fatu prus gol, calincuna cosa cumenti a cincuantunu, in totus is campionaus de Eccellenza de totu Italia.
Su Cràbonia imoi at a depi giogai torra in Coppa Italia contras a is lazialis de su Real Monterotondo Scalo, chi ant bintu sa finalissima in sa batalla cun su Villalba: sa primu partida s'at a giogai su bintises de friàrgiu in Monterotondo, mercuis chi benit; sa secunda partida at a essi su cuatru de martzu, a su “Stadio Comunale Carlo Zoboli”. In campionau, is piciocus de mister Andrea Marongiu funt is primus de sa lista, cun corantotu puntus, chi nd'arribant a pustis de catodixi bìncidas e ses paregius; su Castiadas, secundu de sa lista, sighit cun corantaseti puntus, feti unu in mancu; s'Ossese invecias est sa terza de sa lista, cun corantunu puntus. Po acabai su campionau de Eccellenza amancat feti noi partidas: sa cursa conca a sa Serie D est fadendisì buddida.
Attività realizzata col contributo della Regione Sardegna. LR 22/2018 art. 22, comma 2. Avviso 2019-2020

robotstxt: allowed

filter: keep


text:
SU TONFORANU SU FRORE DE SOS
Lo Zafferano il fiore degli dei (Crocus sativus)
SU TONFORANU SU FRORE DE SOS DEOS Lo Zafferano il fiore degli dei (Crocus sativus) Su Tonforanu est gustosu e saboridu e grogu comente s´oro. Tenet milli virtudes, non solu pro coghinare, ma finzamentas pro curare. Issu naschet dae unu frore. Dae tempos antigos benit coltivadu in s´Asia Minore, in sa Persia, in s´Ispagna, in sa Grecia e in Sardigna. Sigundu sos antigos gregos, sa pranta est naschida dae s´amore de Crocco pro sa ninfa Similace cando sos deos, contrarios a s´amore issoro, hant fattu ´oltare a issu in d´una pranta ´e Tonforanu e a issa in d´una albure de Linu Ruggiu. Paret chi in Sardigna l´heppent ´attidu sos padres de Santu Dominigu in s´annu 1300. Sa froridura durat pagas dies (dae Santuaine a Sant´andria) e su frore benit arregoltu a manu, primma chi su sole lu fettad ispaghere, dae custu si cumprendet poite est caru. A intro de su frore bat tres filos de colore grogu cottu (stimmos). E pro nde fagher unu chilu bi cherent nessi dughentamizza frores. Nois l´agatamos a coporare in pruene ma faghide attensione ca a boltas su chi est in sa buttega est ammescuradu cu ateros frores. Su tonforanu tenet battoro sustanzias: sa crocina, chi li dat su colore, sa crocetina, chi li dat su podere de tinghere (sa robba ei sos alimentos); sa pricocrocina, chi li dat quddu gustu folte, e infines su safranale, chi li dat su fragu bellu. Sos Romanos lu usaint pro insaborire sos binos, pro sos arrustos e pro fagher bagnas e salzas colore ´oro. Apicio, unu mastru coghineri, in su liberu de sas rezettas, de su I seculu d. C. nde antat sas calidades siat pro sa bellesa e sabore chi daiat a sos mandigos siat ca azuait a gigirire. In su Mediuevu beniat usadu in tottu sas coghinas de sos riccos ca fuit cunsideradu simbulu de ricchesa. Pensade chi assora unu chilu de tonforanu costait cantu su valore de unu caddu. A Enricu II li piaghiat a su puntu chi hait proibidu a sas damas de sa corte de lu impreare pro si tingher sos pilos. Ancora oe chi est oe su tonforanu est meda appreziadu. In Ispagna no faghen a mancu de lu ettare in s´arrosu cun pische (sa paella); in Franza pro cundire sa suppa de pische (sa Buillabaisse) e pro sa suppa de pane; sos Ingresos lu usan pro fagher drucces; in India lu ammescurant cu su Curry pro li dare prus colore. In Sardigna benit usadu in cuddas biddas chi hant tentu ite fagher cun sos Orientales e sos Ispagnolos. In Iscanu lu ettant in sa timballa de arrosu a sa manera de sos ispagnolos e in sas paldulas e in zertas biddas lu impreant in sos druches. Sigundu sa meighina cinesa, su tonforanu tenet tottu sas calidades chi assigurant sa salude e sa ´ezzesa. Sos antigos Egizios lu connoschiant bene e nde faghiant meighinas contra sos dolores de sos ossos. Sos Romanos nde prenaint sos cabidales pro fagher bennere su sonnu a chie non podiat drommire, mentres in su Mediuevu si pensait chi dromminde in nd´unu saccone prenu de tonforanu si diventait allegros. Dae sos istudios rezentes paret chi tenzat puru virtudes de allegrittare s´amore. Diffatis meda meigos lu cunzizant a chie non podet tenner fizzos: una pizzigada in nd´unu litteru de abba uddinde; una tazza ogni sero primma de si colcare. Como si cumprendere su dizzu chi narat: s´ainu non papat tonforanu!: unu ca est caru e duos ca non ischit cantu est gustosu e cantu faghet bene.


text:
Hiroshima
Hiroshima (in giaponesu 広島市, Hiroshima-shi) est una tzitade portuale giaponesa e biddamanna de sa prefetura omònima, chi s'agatat in s'ovest de s'ìsula printzipale de Honshū, girada cara a su mare internu, in su Giapone sud-otzidentale.
Est ammentada pro èssere sa prima tzitade s'istòria a èssere atacada cun armas atòmicas, a òpera de is Istados Unidos de Amèrica in s'agabbu de sa segunda gherra mundiale, su 6 austu 1945.
Geografia[modìfica | modìfica su còdighe de orìgine]
Su territòriu est fatu a montigros, mentras su tzentru urbanu s'agatat in sa baia portuale omònima, cara a su mare internu de Aki-nada. Dae sa costa si bident unas cantu isuleddas. Is prus de importu sunt Itsukushima, Ninoshima e Etajima-Nomi. In su territòriu internu ddoe at is montes Gosasou e Shiraki. Dae in cue calat su riu Ota, chi si intrat a delta in su mare.
Istòria[modìfica | modìfica su còdighe de orìgine]
Sa tzitade est istada fundada in su perìodu feudale Sengoku in su 1589, a òpera de su daimyō giaponesu Mōri Terumoto, chi nd'at fatu sa capitale de su feu suo, e nch'at fatu fàghere unu casteddu in su 1593. Cun sa pèrdida de sa batalla de Sekigahara (21 de su mese de ledàmene 1600) pro is possedimentos territoriales, Terumoto at dèpidu tzèdere Hiroshima (e àteros feos suos) a su binchidore Tokugawa Ieyasu, chi dd'at fata amministrare dae su fidele suo daimyō Fukushima Masanori, chi est mortu in su 1624. Sa tzitade est colada insandus a sa dinastia Asano (浅野), chi dd'at guvernada finas a sa metade de su de XIX sèculos (perìodu de sa Restauratzione Meiji).
In su 1871, sa tzitade est essida capitale de sa prefetura omònima, e in su 1880, cun su fràigu de su portu de Ujina, est essida unu tzentru cummertziale e navale giaponesu de importu. In su 1894, est istada fata sa ferrovia militare Sanyō (山陽), in ocasione de sa prima gherra tzinu-giaponesa, cando su guvernu imperiale de Meiji nd'at fatu sa capitale de su Giapone pro fache a un'annu, finas a su 1895.
A pustis, in s'agabbu de su de XIX sèculos, Hiroshima at tentu un'industrializadura prus manna, chi at tentu su puntu suo prus artu cun is istabilimentos bèllicos pesados in ocasione de sa gherra russu-giaponesa de su 1904. Dae su 1920, est essida fintzas sa sede printzipale de sa Mazda, domo automobilìstica giaponesa famada. Sa tzitade at tentu su pròpiu importu istratègicu-militare in su 1938, in ocasione de sa segunda gherra tzinu-giaponesa, chi est istada parte de s'iscenàriu bèllicu de sa segunda gherra mundiale. Hiroshima est istada risparmiada dae sos bombardamentos istadunidensos pro totu sa durada de sa gherra finas a su 6 austu 1945, a is 8:16 e 8 segundos (ora locale), cando Little Boy, su nòmine de sa prima bomba atòmica impreada in una faina militare comente resurtadu de su Progetu Manhattan, est esplòdida a un'artària de 576 metros, cun una potèntzia pari a 12 500 tonnelladas de tritolu. S'esplosione nucleare at provocadu luego agiumai 60 175 mortos, arribados a 100 000 me is meses imbenientes, pro neghe de sa ruta radioativa. Àteras persones si sunt ammalaidadas e/o sunt mortas pro disacatos dae espositzione radioativa a curtzu-mèdiu tèrmine, ma su nùmeru issoro no faghet a dd'istimare in manera pretzisa, ca belle 180 000 bividores ant lassadu sa tzitade me is chidas a pustis de s'atacu.
Fintzas cun un'atividade radioativa resìdua, Hiroshima est istada torrada a fraigare giai a incumentzare dae su 1949, torrende a èssere unu tzentru industriale de importu. Sunt istados fatos unos cantos istùdios sientìficos de is maladias dae espositzione radioativa a mèdiu-longu tèrmine. In su 1955, a foras de tzitade est istadu istituidu su tzentru mèdicu Hijiyama, in ue collire, istudiare e curare is malàidos. Me is annos setanta est istada istituida sa "Atomic Bomb Casualty Commission", chi previdiat, in prus chi is istatìsticas de is malàidos, fintzas anàlisis de su terrenu e de s'àera, istimende a su ribassu sa pertzentuale de radioatividade resìdua in s'ambiente (de pagos milliSievert pro annu).[1][2] In prus, segundu is datos ufitziales collidos in is annos, su nùmeru de sos hibakusha (is chi sunt subravìvidos a s'esplosione ma si sunt ammalaidados me is annos imbenientes pro neghe de sa radioatividade), mancari fessint colados 57 annos, fiant in s'òrdine de 285 000.[3]
Riferimentos[modìfica | modìfica su còdighe de orìgine]
- ↑ Long-term Radiation-Related Health Effects in a Unique Human Population, in ncbi.nlm.nih.gov.
- ↑ Are Nagasaki And Hiroshima Still Radioactive?, in zidbits.com, 13 novembre 2013.
- ↑ Michael Greshko, Hiroshima’s radiation (PDF), in insidescience.org.


text:
Sa SalaMar 28th, 2012 | Di Andrea | Categoria: Connotu - Tradizioni
Su chi oi est sa sala manna de papai, fiat in orìgini una butega de ferreri. Candu a pustis fut ingrobau in s’arrestu de sa domu, sa sala fut pretzia in tres aposentus, imbussendi sa crabetura de linna a cuaddus armaus, chi oi invècias dd’eus torrada a scoberri.
A unu furrungoni una bella forredda callentat su logu e creat una atimosfera de domu. A s’àtera parti, unu grandu schermu fait a biri màginis de sa Sardìnnia de oi e de ariseu, cumenti chi fessit unu cuadru in movimentu.
Una decoratzioni pintada a arega chi arrapresentat is sinnus de su zodìacu cun su stili de su tapissu de Mòguru, ingiriat sa sala
Is sinnus de su zodìacu


text:
Est durau tres oras su primu atobiu de is capus de su Centrudrestra po chistionai de is eletzionis de su biniticincu de cabudanni. A s’acabu Mateu Salvini e Sirviu Berlusconi ant nau ca giai a is propostas de Giorgia Meloni.
Sa regula de su 2018 est sarva: su partidu chi in su centrudrestra, bincenduru is eletzionis, at a pigai prus votus at a tenni sa preferentzia po su nomini de su presidenti de su Consigliu. “Is regulas non si cambiant in cursa”, at torrau a nai sa “leader” de Fradis d’Italia”. E s’acordiu cun Berlusconi e Salvini est oru colau po sa Meloni chi in is cicas de is sondagius est a sus meda.
E, in su matessi atobiu, s’est serrada finas sa partida de is 221 collegius uninominalis cun s’acordiu de tenni contu de is candidaus chi podint pigai prus votus, castiendu is votus chi ant sempiri pigau is partidus. Custus is numurus: 98 a Fradis d’Italia, 70 a sa Lega e 42 a Fortza Italia.
“Deu soi un’alleau seriu po is italianus – at nau eris Salvini – sa Lega est guvernendu tres cuartus de is regionis italianas. Duncas de ita seus chistionendu? Deu soi fendumì processai poita ia doanu su fueddu po cicai de frimai is sbarcus. Mi depu presentai in tribunali su 16 de cabudanni e in su mentris funt lompendu sempiri de prus is clandestinus, custa est una de is emergentzias de s’Italia. Deu cussu chi nau cicu de ddu fairi, duncas non biu s’ora chi erribit su 25 de su mesi ch’intrat”.
In su fratempus s’at lamai “Impegno Civico”, sa formatzioni noa de Luisu Di Maio chi c’est stupau de is Steddaus. Anintru ddu ant essi totus cussus chi ndi funt bessius de su M5S e Centru Democratigu, sa truma de Brunu Tabacci, chi est giai in Parlamentu de su cumentzu de sa legisladura e chi duncas at a permitiri a Di Maio de non cicai is firmas chi serbint po presentai su simbulu nou. Abistu su piciocu!
Màuru Mura
2 de austu de su 2022
“Attività realizzata col contributo della Regione Sardegna – IMPRENTAS 2021-2022 LR 22/2018, art. 22
Foto: https://mam-e.it/centrodestra-il-programma-per-le-elezioni-diventa-una-lotta-tra-le-priorita-dei-partiti/


text:
Vittori Giovanna
Spigolature d'arte : numero 7
Autore: Alberti Nino, Deledda Grazia, Delgiacomo Luigi, Giacomelli Guido, Isastia Carlo, Toraldo di Tocco Carlo, Vittori Giovanna, Zucca Antioco
Editore: Tipografia Giuseppe Dessi
Anno: 1895
L'Ateneo Sardo : numero 5
Autore: Alasia, Alberti Nino, Cardia Battista, Giacomelli Guido, Giua Antonio, Grasso Enrico, Lutzu Pietro, Madau Sebastiano, Pompeiano Luigi, Sancio Pietro, Sanna Randaccio Francesco, Santoro Domenico, Solinas Luigi, Vittori Giovanna
Editore: Tipografia dell'Unione Sarda
Anno: 1898


text:
“Pro cantu Biddanoa” est unu romanzu de Benvenuto Lobina, bogadu pro sa prima bia dae sa domo imprentadora 2D Editrice Mediterranea in su 1987. Prus a curtzu a su tempus nostru, in su 2004, lu at a torrare a publicare sa nugoresa Ilisso.
Su libru – totu iscritu in limba sarda cun furriadura in italianu – nos contat de Luisicu, agiudadore de batàllia, ex – cumbatente de sa Brigada Tataresa, sighidore ideale de Emìliu Lussu e de su momentu chi custu, a gherra finida, at a recuire a domo dae sa mugere Sara, chi isetaiat una criadura.
A su matessi tempus Lobina, cun sos personàgios “simpres” suos, nos pintat s’istòria de su mundu intre prima e segunda gherra mundiale, bìvida e bida cun sos ogros de sos abitadores de una bidda de Sartzidanu, Biddanoa de Tulu. Partire dae su particulare pro lòmpere a s’universale, segundu sa letzione de sa biada de Cicitu Màsala:
«Po cantu Biddanoa fèssit una bidda sonnigosa, preizzosa, senza ’e nisciuna gana de si ponni a su paris cun is àtaras biddas, Biddanoa fut in Sardìnnia, e sa Sardìnnia, si pràxat o no, est in Italia. Po custu de totu su chi suzzedìat in Italia calincunu striddicu ’ndi lompìat a Biddanoa puru.»
Biddanoa, definida dae Lobina “una pimpirìda ’e su mundu”, mancari minore, mancari ispèrdida intre sos montes de sa banda de intro de Sardigna, leat parte a modu suo a sas passiones ideales de tando – su sardismu, màssimu a totus – crèschidas e ninnadas suta su ludu de sa trintzera, logu ue sos Sardos si sunt iscobertos pòpulu:
«E mancai de partidus no nd’èssit cumpréndiu nudda, su èssi “sardista” calincuna cosa bolìat nai po issu puru, forzis. Sardu fut sardu. È beru ca prima de partìri sordau sa Sardìnnia pagu dda connoscìada: no fut andau mai a perunu logu, mancu a Casteddu, sceti a is biddas accanta, po calincuna festa: a Nurri po Santa Rosa, a Sèrri po Santa Luxìa, e candu fut piccioccheddu, un’annu dd’ìanta portau a Nuragus, a sa festa ’e Sant’Elìas, accantu po sa primu ’orta ìat pappau piricoccu, unu fruttu chi no ìat bistu mai. Ma in trincera, comente medas àturus sardus de sa matessi cundizioni sua, analfabetas e créscius in s’accorru de logus che Biddanoa, chi de seguru no fut s’unica bidda a èssi “isolata”, in trincera a connosci unu pagheddu sa Sardìnnia dd’ìat imparau Luisicu puru».
De importu est puru, in s’isvilupu de s’òpera, sa dicotomia sardu-italianu, singiale custu de una làcana culturale, sotziale e polìtica intre sa fonètica de su sentidu - su sardu - e cussa de su faeddu fritu, istitutzionale, impostu e a bias impostore, s’italianu:
«Ma forzis cussus fueddus puru fùanta fàulas, o fueddus chi balìanta sceti in guerra, is fueddus de su cumandu, chi arribànta a su capitanu de unu cumandanti prus in artu, e a custu de un’àturu prus in artu ancora, e poi de un’àturu, de un’àturu, sèmpiri prus in artu»
De lèghere, pro connòschere istòria nostra, cun su tinu e cun su coro.
A incuru de Antoni Flore


text:
Pietro Casu
(Berchidda, 1878 – 1954)
F
it su de sete fizos de una famìllia chi biviat de laurera e pastoria. L’aian fatu a preìderu in su 1900 in sa seu de Otieri, leende in Tàtari sa làurea in Teologia in su 1901. Fit istadu daboi professore de Lìteras in Otieri dae su 1901 a su 1908 e in sos ùrtimos duos annos fit istadu puru visarretore e pàrracu in Òschiri. A custu perìodu torran sas fentomadas “Prèigas” in limba sardo-logudoresa, (preighesit in gasi 300 crèsias de sa Sardìnnia). Fit istadu pàrracu in sa bidda nadia dae su 1912 fintzas a sa morte sua in su 1954. Pro sa nobena de Nadale de su 1927 cumposit “Cantones de Nadale”, poesias sardas sardas in cantu segundu s’usàntzia, cun sas mùsicas de Don Austinu Sanna. In su 1929 borteit “Sa Divina Cumedia de Dante in Limba Salda”. Su chi li fit aturadu de sa vida sua, l’aiat dedicadu a s’òbera monumentale de su Vocabolàriu Sardu-Logudoresu-Italianu, pubricadu dae Regione Sardìnnia in su 2002 a incuru de Zùliu Paulis cun 54.687 lemas, cun cd-rom.
Cumparti


text:
Seguici su Facebook
Novas
23 Agosto 2022
Su Comune de Crabas at publicadu un’avisu pùblicu pro agatare isponsor pro su chi pertocat su Fèstival de sa Botàriga 2022. S'Amministratzione si...
23 Agosto 2022
Festa de Santu Srabadoi e Cursa de is Iscurtzos - Mèrcuris 24 de austu sa cunferèntzia-stampa de presentatzione
S’at a fàghere mèrcuris 24 de austu a is 10:00 in Crabas in sa Sala giunta de su Comune, in pratza Eleonora n.1, sa presentada ufitziale de sa Festa de...
11 Agosto 2022
A pustis de Santu Giuanne, inauguradu in Crabas su segundu puntu in is prajas pro disàbiles in Mari Ermi
Sighit in presse s’atividade de s’amministratzione comunale de Crabas e de s’Àrea Marina Proteta Penìsula de su Sinis Ìsula de Malu Entu a canta a is persones...
09 Agosto 2022
Eletziones polìticas de su 25 de cabudanni de su 2022 | Sèberu de votu pro is eletores residentes in èsteru
Pro is eletziones de sa Càmera de is Deputados e de su Senadu de sa Repùbblica de domìniga 25 de cabudanni de su 2022, is eletores italianos residentes in...
09 Agosto 2022
Sa Fundatzione Mont’e Prama faghet unu passu a dae in antis de importu a cara a s’avaloramentu de su patrimòniu archeològicu mannu de su Sinis Terra de Mont’e...
04 Agosto 2022
S’Amministratzione Comunale promovet s’atividade isportiva in foras pro suportare is assòtzios isportivos locales, prus che totu in custu tempus de...
04 Agosto 2022
Crabas tenet unu primu puntu de intrada a sa praja dedicadu a is persones cun disabilidade fìsica. In sa praja de Santu Giuanne de Sinis s’...
02 Agosto 2022
Su mangianu de su 30 de trìulas su Sìndigu Andrea Abis, is Assessores e is Cussigeris comunales ant presentadu su tzentru istòricu nou. In sa pratza...
29 Luglio 2022
Cun Determinatzione n. 296 de su 27.07.2022 est istada aprovada sa graduatòria definitiva chi pertocat is iscritziones noas pro s’annu...
29 Luglio 2022
Si faghet a ischire chi cun Detèrmina n.293 de su 26.07.2022 est istada aprovada sa graduatòria definitiva de is benefitziàrios residentes pro sa...
28 Luglio 2022
Est acabadu eris a mangianu su progetu “Ghost gear”, fatu dae s’Àrea Marina Proteta Penìsula de su Sinis Ìsula de Malu Entu paris cun su WWF pro minimare s’...
26 Luglio 2022
Cun caràtere de urgèntzia su 22 de trìulas su Sìndigu de Crabas Andrea Abis at emanadu un’ordinàntzia pro torrare a abèrrere is canales chi garantint sa...
26 Luglio 2022
In s’Àrea Marina Proteta de sa Penìsula de su Sinis identificatzione e recùperu de is atretzaduras de pisca pantasma chi sòfocant is mares nostros, cun...
19 Luglio 2022
Un’istiu Gigante cun Special Olympics Italia. Mangianada de isport e inclusione pro is pitzocos de su Tzentru de istiu comunale
Su mangianu de su 15 de trìulas in su tzentru isportivu Donna Annetta is pitzinnos e is pitzocos chi frecuentant su tzentru de istiu comunale Un’Estate Gigante...
12 Luglio 2022
Est partidu sàbadu 9 de trìulas su servìtziu de sarvamentu in mare in su Sinis. “Ocannu tenimus carchi dificultade tenende contu chi sa Regione nos at...


text:
KÖHLER Barbara
Hè nata in u 1959 in Chemnitz, in RDA, hà studiatu trà u 1985 è u 1988 in un anticu Institutu di Literatura Johannes R. Becher in Leipzig, è hà campatu in a so cità nativa sinu à u 1991. Oghje ghjornu campa in Duisburg.
U so primu libru, Deutsches Roulette / Roleta Alemã (1991) mette in ballu situazione, lochi è sperienze di a RDA di l’ultimi anni. In altri libri isciuti capunanzu - Blue Box (1995), Cor responde (1998) e Wittgensteins Nichte. Vermischte Schriften, mixed media / A Sobrinha de Wittgenstein. Escritos dispersos, mixed media (1999) – a primura d’un travagliu cun a lingua si face chjara, per via di « frase elementarie » chì permettenu d’allargà e cunfine di a lettura è di u reale cun quelle di u virtuale. Cor responde, u fruttu d’una cullaburazione cun u fottografu Ueli Michel, fissa in cinque lettere purtughese è parechji ritratti fatti in Lisboa, Porto e Braga e impressione di l’autore è di fottografu nantu à stu paese.
Barbara Köhler hà ricevutu digià trè premii literarii per a so opera.


text:
(Per leggere l’intervento in italiano cliccare sulla bandierina in alto)
Cando cuncordas una cosa comente custa Cunferèntzia Aberta de su Sardu, chi s’at a tènnere in Nùgoro totu sa die de sàbadu chi benit, imparas deaberas it’est sa Sardìnnia e comente “no” funtzionat.
Su primu est sa cunfiàntzia s’unu in s’àteru, chi no est meda pro nudda. “Chie ddoe at a palas de custa cosa chi seis aparitzende?” custa est istada sa pregunta prìntzipe chi m’ant fatu. Istòria betza de frammentatzione de is subalternos, diat a àere nadu Antoni Gramsci.
Sa respusta est su sòtziu “Acordu”, chi cheret nàrrere “riunione” in Cabu de Giosso e “accordo” in Cabu de Susu. Chie semus? Unoscantos de nosatros teniant s’isperièntzia de is OST de Sardegna possibile a palas, atra gente atras isperièntzias partetzipativas simbigiantes. Eus studiadu modellos e isperièntzias e nosi seus ispirados a sa Open conference, cun calincuncas mudàntzias chi nos ant pirmìtidu de adatare custu modellu a sa capatzidade organizadora nostra, chi est sà de unu grupu piticu, e puru de sa situatzione de su campus interessadu a sa faina de su sardu.
Pro dda fàghere simple, fiamus chirchende una manera pro cuncordare un’atòpiu de profetu pro su sardu, e dd’amus agatadu. Punto e basta, sotziedade tzivile pura e simple.
Su segundu problema, pràticu meda, est istadu sù de agatare gente chi iscat iscrìere in sardu pro fàere is segretàrios in is grupos de traballu o panels. Sa gente est atzicada e cando lu ischent faeddare, su sardu, timent a ddu iscrìere pro s’ànsia chi reulas e reuleddas ant inietadu in sos sardòfonos puru. A manera generale, però, sa gente no l’ischet iscrìere pro nudda e custu est resurtu spantosu, a pustis de tanti annos de polìtica linguìstica, ma normale ca sa limba sarda est negada a manera istruturale dae sa polìtica de s’Istadu italianu in Sardìnnia e a dda faeddare s’arriscat de passare pro grezos, gaurros, inniorantes e arretrados. Sa situatzione de su sardu est duncas deaberas lègia forte.
Pro custu noisàteros teneus s’ùnica mira de creare un’agorà pro su sardu, unu logu inue totus si sentant in domo. Ca su sardu est unu bene comunu e una richesa manna, pertennet a totus, e totus nde seus responsàbiles, mancari no ddu chistionemus puru. Est unu patrimòniu immateriale de totu is Sardos, enorme. Ma est puru una mitza de deretos, prima de totu su de sa paridade linguistica. Sa paridade nos pertocat, e che deretu est afirmadu in sa Carta Europea de sas Limbas, ratificada in dònnia paisu europeu, francu s’Itàlia.
Su deretu a sa paridade est prus mannu de sa “tutela”, chi est un’istitutzione italiana chi andat bene pro is minoreddos, no pro is èsseres umanos normales, òmines o fèminas mannas chi sunt uguales in deretos, linguìsticos puru.
Su tèrtziu problema est sù de cumprèndere ca no est unu “convegnu” normale, ma est unu logu inue totus ant a èssere protagonistas. Sa primu cosa de marcare est s’aussèntzia de su palcu, su fatu ca totus sunt cramados a traballare e partetzipare, e no petzi a iscurtare: naraus, eus tentadu de introdùere una manera organizadiva noa in sa cunvennìstica de sa limba sarda, ispirada a sas conferences internatzionales e non a su cumbènniu italianu standard.
Sa segunda, ca donniunu depet seberare unu grupu de traballu, segundu s’interessu e sa cumpetèntzia cosa sua. In is grupos su partitzipante s’at a agatare unu agiudu a sa dibata, unu fatzilidadore chi at a fàghere de totu pro arribare a carchi concruimentu produtivu, o a su mancu a istèrrere su problema a manera chi totus is aspetos siant acraridos e cuntierrados. Su fatzilidadore at a moderare puru sa dibata a manera de assegurare a totus boghe lìbera e paridade.
Ddoe ant a èssere momentos de recreu, e puru duos chistionos-crae (keynote speeches) de spetzialistas de polìtica linguistica, chi ant a èssere is ùnicos oradores. Però su prus at a èssere su traballu aintro de is grupos de traballu, chi eus tzerriadu “panel”.
Tando, bos isetamus, est possìbile a si registrare in sa CAS 2017 sa die de sàbadu etotu in s’Ex Mé de Nùgoro. Is plenàrias ant a èssere pùblicas, pro intrare in is grupos tocat a si registrare, ma si podet fàghere sa die etotu. Pro dònnia àtera nova e informatzione, sighei www.acordu.eu.


text:
"Sa Laurera": un'azienda agrìcula cualificada in massaria istòrica
In sa Mesa – Su nùmene suo est “Sa Laurera”, est un'azienda de massajos e s'agatat in Biddanoa 'e Forru, est a nàrrere in sa in sa regione sarda de sa Marmidda.
Sa de “Sa Laurera” est una realidade produtiva de interessu mannu. Nàschida in su mese de abrile de su 2013 dae sa conca de Marianna Virdis e dae cussa de su maridu Francesco Mascia, rapresentat un'esempru importante de azienda agrìcula sustenìbile.
Ma faghimus una pariga de passos in dae segus. Pro ite “In sa Mesa” faeddat de custa realidade produtiva de sa Marmidda? Pro ite “Sa Laurera” est un'azienda cualificada in massaria istòrica. Custa, difatis, est una realidade chi at sa cualìfica pro mandare a dae in antis su recùperu de sas ratzas antigas de ortalìtzias e peri su recùperu de sas maneras de las arare e de gestire su territòriu cumente si faghiat in s'antigòriu.
Unu de sos ùrtimos esèmpros de recùperu est rapresentadu dae sa coltivatzione de su melone “fasciato” de Pauli, una ratza bella meda chi produit frutos chi ant unu sabore ispantosu.
S'azienda est fata dae unas cantas terras in ue sunt aradas sas ortalìtzias chi bisòngiant a una famìlia durante sas diversas istajones de s'annu, est a nàrrere ca sos massajos de “Sa Laurera” traballant sa terra sighinde su ritmu biològicu de sos fundos e de sos animales. No est pro nudda ca sos prodotos coltivados dae custa realidade agrìcula – chi andant dae su trigu a sas ortalìtzias - sunt bellos e e de sabore.
Ma no est totu, pro ite, sos meres de s'azienda agrìcula marmiddesa annanghent peri amore e rispetu pro s'ambiente a s'amparu de sa biodiversidade. Comente amus giai atzinnadu, difatis, “Sa Laurera” est una realidade produtiva ecosustenìbile.
Paris a sas tècnicas noas, tocat a sutalineare ca sas cresuras e sas tècnicas antigas de traballu sunt su coru de totu su traballu fatu in sas terras de custa azienda sarda.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
1‹I›tem ordinamus qui ’ssos scrivanos c’ant essere in sas coronas deputados ad iscrivir sos quertos qui s’ant faguer deppiant essere costrictos qui scrivant ordinadamenti su narri dessas partis, 2et posca c’ant avir fattas sas scripturas illu deppiant leere sentendo sas partis et issos lieros c’ant essere in sas coronas pro juigari.
3Et fattu çiò, su armentargiu nostru de Logu over alcuno atteru officiali nostru qui reeret corona deppiat pesare sos lieros dessa corona a juigare secundu qui est usadu, 4et faguir ind’at cussu qui ’nd’at acaptari de regione qui faguir si·ndi deppiat.
- deputados | deputadas ; deputados A


text:
Prima pàgina > AUTORES ISTRÀNGIOS > Istòria de unu cau marinu e de su gatu chi l’aiat imparadu a bolare
Primu cap. de su Libru:
Istòria de unu cau marinu e de su gatu chi l’aiat imparadu a bolare
bortadu dae Diegu Corràine
sàbadu 18 abrile 2020, de
[Lsc]
CAP. 1
Mare de su Nord
—Bancu de arrangadas a babordu! —aiat annuntziadu su cau marinu postu a bàrdia, e sa truma de su Faru de s’Arena Ruja aiat retzidu sa noa cun tzichìrrios de cuntentu.
Fiant bolende sena pasu dae ses oras e, sende chi sos caos pilota los aiant giutos in currentes de àera gasi caentes chi agradaiat a bolare subra de s’otzeanu, teniant su bisòngiu de torrare in fortza, e chi pro custu non b’aiat cosa mègius de un’abbentrada de arrangada.
Fiant bolende subra de sa buca de su riu Elba, in su mare de su Nord. Dae artu si nche bidiant sas naes una fatu de s’àtera, comente chi esserent animales passentziosos e disciplinados isetende s’ora de essire a mare abertu, cun su murru chirru a totu sos portos de su mundu.
A Kengah, unu cau cun sas pinnas in colore de prata, l’agradaiat mescamente a abbaidare sas banderas de sas naes, ca ischiat chi cada una de issas rapresentaiat una manera de faeddare, de mutire sas matessi cosas cun faeddos diferentes.
—Ite difìtziles chi las faghent sas cosas sos umanos. Sos caos, in càmbiu, tzichìrriant in sa matessi manera in totu su mundu — aiat naradu una bia Kengah a una cumpàngia de bolu.
—Gasi est. E sa cosa curiosa est chi a bias resessint finas a si cumprèndere —aiat tzichirriadu sa cumpàngia.
Prus addae de sa lìnia de sa costa, su paisàgiu si cambiaiat in birde cotu. Fiat unu pradu istremenadu in ue si bidiant craros sos tàgios de berbeghes paschende bardadas dae sas digas e dae sas palas mandronas de sos molinos a bentu.
Sighende sos inditos de sos caos pilota, sa truma de su Faru de s’Arena Ruja aiat leadu una currente de àera frita e si fiat ghetada a totu pesu a subra de su bancu de arrangada. Chentubinti carenas aiant istampadu s’abba comente saitas, e torrende a essire a campu, cada cau teniat un’arrangada in su bicu.
Arrangada saborida. Saborida e grussa. Pròpiu su chi lis cheriat pro torrarent in fortza in antis de sighire su bolu finas a Den Helder, in ue si diant èssere giuntas cun sa truma de sas Ìsulas Frisonas.
Aiant disinnadu de sighire a pustis finas a su passu de Calais e a su Canale de sa Màniga, in ue diant èssere istadas retzidas dae sas trumas de sa baja de sa Senna e de Saint Malo, pro bolarent paris finas a cròmpere a su chelu de sa Biscaja.
Pro tando aiant pòdidu èssere unos milli caos marinos chi, che a una nue lestra in colore de prata, diant èssere crèschidos cun s’annanta de sas trumas de Belle Ille, Oléron, sos cabos de Machichaco, de s’Ajo e de Peñas. Cando totu sos caos autorizados dae sa lege de su mare e de sos bentos aerent boladu subra de sa Biscaja, diat èssere pòdidu cumintzare s’addòviu mannu de sos caos mari-nos de sos mares Bàlticu, de su Nord e Atlànticu.
Fiat pòdidu èssere un’addòviu bellu. A totu custu fiat pessende Kengah in s’ora chi si nche fiat mandighende sa de tres arrangadas. Che a cada annu, si diant èssere ascurtadas istòrias, mesca-mente sas contadas dae sos caos de su cabu de Peñas, chi viagiaiant sena s’istracare, a bias bolende finas a sas Ìsulas Canàrias o de Cabo Verde.
Sas fèminas che a issa si diant èssere pòdidas ghetare a abbentradas mannas de sardinas e calamaros, cando chi sos mascros diant àere pòdidu acontzare sos nidos in s’oru de unu rochile de mare. In cue diant àere pòdidu criare sos oos, crochire foras de cale si siat perìgulu e, cando a sos pugioneddos lis diant èssere crèschidas sas primas pinnas resistentes, diat èssere pòdida arribbare sa parte prus galana de su viàgiu: su de lis imparare a bolare in su chelu de Biscaja.
Kengah nch’aiat cravadu a modde sa conca pro tènnere sa de bator arrangadas, e pro custu no aiat intesu su tzichìrriu de alarma chi aiat postu a trèmere s’àera:
—Perìgulu a dereta! Decollu de emergèntzia!
Cando Kengah nch’aiat bogadu sa conca dae modde, fiat abbarrada sola in s’otzeanu istremenadu.
Si boles, inoghe in Rete podes agatare s’òpera in pabiru : Istòria de unu cau marinu e de su gatu chi l’aiat imparadu a bolare
Luis Sepúlveda
S’Istòria de unu cau marinu e de su gatu chi l’aiat imparadu a bolare
Papiros ed., Nùgoro
S’istòria acuntesset in Amburgu e contat de unu cau marinu, Kengah, chi cun una truma de cumpàngios e de àteros pugiones est bolende chirru a su golfu de Biscàglia e a logos prus caentes, in cherta de recatu. Sa truma si ghetat a modde pro mandigare arrangada, Kengah si torrat a imbèrghere in s’abba ma nch’abbarrat tentu in un’unda de petròliu, pèrdidu dae una petroliera durante una temporada manna. Cun sas ùrtimas fortzas, Kengah resessit a s’innetare e a bolare finas a Amburgu. Cando b’arribbat, ruet a su curridore de una domo in ue istat Zorba, unu gatu mannu pilinieddu, cun una mantza bianca in sa gula. In antis de mòrrere, su cau marinu resessit a criare e a li dare s’ou suo a Zorba, pedende·li de li dare cara finas a cantu naschet su fìgiu e de l’imparare a bolare, cando naschet...


text:
IVREA. Sos istudentes de su litzeu Botta de Ivrea iscrient una lìtera aberta intitulada “La paura dell’uguale” pro rispòndere a s’artìculu de su bolletinu de sa parròchia de Rivarolo firmada dae sa professora issoro de italianu e de istòria Cristina Zaccanti. Sos istudentes de seguru non sunt delicados cun issa. «Dae unu puntu de vista istòricu, custas discriminatziones sunt semper istadas sa base pro sas ritorsiones prus malas e sos olocàustos, capitados pro curpa de òmines malos de orientamentu polìticu e religiosu diferente. Pro fàghere a manera chi totu custu non torret a capitare, manifestamus s’arrennegu nostru a s’idea de istare in un’istitutu iscolàsticu (chi dae semper no at mai atzetadu cada forma de omofobia) paris a un’insegnante chi at espressadu custas frasias. In prus, custas non devent èssere sustènnida dae un’insegnante de un’istitutu làicu e istatale, in ue sas matèrias sientìficas no imparant s’ugualliàntzia e su rispetu».
Zaccanti aiat faeddadu de unu disignu de sos assòtzios Lgtb (lèsbicas, omosessuales, bisessuales, transessuales) pro permìtere sa trasformatzione antropològica de sa sotziedade nostra, faeddende de mètodos didàticos chi prevident sa masturbatzione giai dae tres annos in sas iscolas. Aiat naradu chi in Itàlia, comente in Inghilterra, a sos pitzinnos de s’asilu beniant dados ormones a manera chi, essende rimandada sa crèschida, apant prus tempus pro detzìdere s’orientamentu sessuale issoro. E a pustis aiat postu a costàgiu de su fenòmenu “gender” sa pedofilia.
«Amus naradu s’opinione nostra – ant concruidu sos istudentes – pro pòdere torrare a iscola chi nos at collidu a su mamentu de s’isseberu nostru in su passàgiu dae sas mèdias a sas superiores e pòdere bìvere in s’ugualliàntzia prus bona, tema de importu mannu e a fundamentu de su pessamentu nostru de rapresentantes e de su bìvere tzivile nostru».
Custa publicatzione est disponìbile fintzas in: Italian


text:
Pasada: primu firmada de su “Beer Food Summer Fest”
In sa Mesa - Arribat in Pasada sa primu firmada de su "Beer Food Summer Fest”. Pro sa birra màstrina de Sardigna e su "street food" sardu, difatis, s'8, su 9 e su 10 de su de su mese de trìulas de su 2022 ant a èssere tres dies de festa manna.
Su "Beer Food Summer Fest" s'at a isboligare incumentzande dae sas 17.00 de s'8 de su mese de trìulas in su parcu Tanzi, àrea de s'ex campègiu de sa politzia, in cara de sa plàia de "San Giovanni". Faeddamus de s'omònima fratzione de Pasada, localidade chi s'agatat tra Budune e Thiniscole.
A acumpangiare sa birra de Sardigna at a èssere unu "street food" sardu, licanzu e nuscosu.
De ogni manera, sa "Beer Food Summer Fest" no at a afestare feti sa cosa de bufare e de mandigare, pro ite finas s'artesanadu e sos produtos fatos dae sos hobbistas ant a arrichire custa festa.
Sos 20 "stand" acasagiados in su parcu Tanzi ant a èssere allegrados dae mùsica bona. Sa primu die at a èssere protagonista de sa festa unu "dj set", sa de duas dies su cuntzertu de sos "Golaseca" e sa de tres dies su "show" de Luca Martelli, su baterista de sos "Litfiba.
No est acabada inoghe, pro ite sa "Beer Food Summer Fest" dat atentzione manna finas a sos minoreddos, e lu faghet cun giostreddas, ispetàculos de maja e giogos. Totu a indonu.
Sa "Beer Food Summer Fest" s'at a isboligare in su cuntestu de sa manifestatzione "Seras de istiu". Una manifestatzione pensada pro s'"Estate Posadina 2022".
Onni die su programma de sa "Beer Food Summer Fest" previdit s'abertura a sas 17.00 de sas coghinas de su "street food" - sunt sas matessi coghinas chi dant a sa gente sa possibilidade tastare sas retzetas primorosas fatas cun produtos de su territòriu - e de sos "stand" de sa birra màstrina de Sardigna. In su matessi oràriu ant a incumentzare finas sos ispetàculos pro sos minores. Su "DJ set" de s'8, su cuntzertu de su 9 e su "show" de su 10, imbetzes, s'ant a isboligare a sero.
Pro leare àteras informatziones subra sa "Beer Food Summer Fest" si podet telefonare a su nùmeru: 39 338 631 2088.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
La bohème(scene da La vie de bohème di Henri Murger)opera in quattro quadri di Giuseppe Giacosa e Luigi Illicamusica di Giacomo Pucciniprima rappresentazione, Torino Teatro Regio 1 febbraio 1896(nuova edizione riveduta sulle fonti...
Riccardo Muti dirige la Messa da Requiem di Giuseppe VerdiOrchestra Giovanile Luigi Cherubini Scopri di più sulla VIII edizione della Riccardo Muti Italian Opera Academy: leggi la news e il piano prove completo I biglietti per tutti gli appuntamenti in programma...
Riccardo Muti presenta il concerto finale dei giovani direttori d’orchestraOrchestra Giovanile Luigi Cherubini Scopri di più sulla VIII edizione della Riccardo Muti Italian Opera Academy: leggi la news e il piano prove completo I biglietti per tutti gli...
Prove di Riccardo Muti al pianoforte, in orchestra e con i cantantiOrchestra Giovanile Luigi CherubiniDall’8 dicembre sarà presente in prova anche il CoroMattina e pomeriggio (piano prove completo)Si segnala che il 10 e 11 dicembre potrà assistere solo chi partecipa a...
Riccardo Muti lezione-concertoMessa da Requiem di Giuseppe Verdicon Orchestra Giovanile Luigi Cherubini e cantanti Scopri di più sulla VIII edizione della Riccardo Muti Italian Opera Academy: leggi la news e il piano prove completo I biglietti per tutti gli...
Budapest Festival OrchestraOrchestra Giovanile Luigi Cherubini maestro concertatore Janos Pilz Johann Sebastian BachConcerto per violino e oboe in do minore BWV 1060Valentina Benfenati violinoVictor Aviat oboe Johann Michael HaydnNotturno in do maggiore op. 88 P. 108...
Trilogia d’autunno: Mozart – Da Ponte Don Giovannidirettore Erina Yashima Ivan Alexandre regiaAntoine Fontainescene e costumiTobias Hagström-Ståhl luci Orchestra Giovanile Luigi Cherubini Coro Luigi Cherubini eCoro dell’Istituto Superiore di Studi...
Trilogia d’autunno: Mozart – Da Ponte Così fan tuttedirettore Vladimir Ovodok Ivan Alexandre regiaAntoine Fontainescene e costumiTobias Hagström-Ståhl luci Orchestra Giovanile Luigi Cherubini Coro Luigi Cherubini eCoro dell’Istituto Superiore di Studi...
Trilogia d’autunno: Mozart – Da Ponte Le nozze di Figarodirettore Giovanni Conti Ivan Alexandre regiaAntoine Fontainescene e costumiTobias Hagström-Ståhl luci Orchestra Giovanile Luigi Cherubini Coro Luigi Cherubini eCoro dell’Istituto Superiore di Studi...
Cj Wu, Giuseppe Famularo, Henry Kennedy, Cristian Spatarudirigono Nabucco dramma lirico in quattro partilibretto di Temistocle Solera musica di Giuseppe Verdi(Universal Music Publishing Ricordi srl, Milano) Nabucco Serban VasileIsmaele Azer...
Manon Lescaut dramma lirico in quattro attilibretto di Domenico Oliva, Giulio Ricordi, Luigi Illica, Marco Pragamusica di Giacomo Pucciniedizione Ricordi, Milano Manon Lescaut Monica ZanettinLescaut Marcello RosielloRenardo Des Grieux Paolo LardizzoneGeronte di Ravoir...
Aroldo melodramma in quattro attilibretto di Francesco Maria Piavemusica di Giuseppe Verdiedizione Ricordi, Milano Aroldo Luciano GanciMina Roberta MantegnaEgberto Vladimir StoyanovBriano Adriano GramigniGodvino Riccardo RadosEnrico Lorenzo Sivelli Orchestra Giovanile...


text:
Sa die de Santu Balentinu
Articulu in logudoresu
Sa die de Santu Balentinu est una festa dedigada a sos inamorados e tzelebrada in su bonu de su mundu (mescamente in Europa, in sas Amèriga e in su Levante Larganu) su 14 de frearzu.
Sa festa reliziosa orizinale leat su nùmene dae su santu e màrtire cristianu Santu Balentinu de Terni e fiat istada istituìda in su 496 dae su Paba Zelàsiu su de I, intrende in parte a sa festa pagana anteriore de sas “lupercalia”. Sa pràtiga moderna de tzelebradura de sa festa, intames, cuntzentrada in su tràmunu de missadas de istima e donos intre inamorados, remontat cun probabilidade a sa prima idade mèdia, e in particulare diat poder esser relassionada cun su tzìrculu de Geoffrey Chaucer, in ue si fiat formada sa tradissione de s’istima amàbile.
A s’ispainadura sua, prus chi totu in Frantza e in Inghirterra, aiant cuntribuìdu sos bentinos, peri sos numerosos monastèrios issoro, sende istados cunfiadàrios de sa Basìliga de Santu Balentinu in Terni dae s’agabu de sa segunda metade de su de VII sègulos.
Ispetziarmente in sos paìsos de curtura angrosassone, e pro imitadura finas in aterue, sa caraterìstiga printzipale de sa die de Santu Balentinu est su tràmunu de balentinetes, notigheddas de istima chi sunt fitianu a forma de coros istilizados o cunforme a àteros temas tìpigos de sa rapresentadura pobulare de s’istima romàntiga (sa culumba, s’imàzine de Cùpidu cun arcu e fritzas, e gasi sighende). Moende cun su de XIX sègulos, custa tradissione at alimentadu sa produidura industriale e sa mercadizadura in iscala basta de notas de uras dedigados a custa die. Sa Greeting Card Association at abaliadu chi, onzi annu, s’imbient su 14 de frearzu unos milli milliones de notas de uras, unu nùmeru chi ponent custa die a su de duos logos, pro nùmeru de notas comporadas e imbiadas, a pustis de Pasca de Nadale.
Sa die a pustis de Santu Balentinu, su 15 de frearzu, si tzèlebrat Santu Faustinu, patronu de sos baghianos.


text:
Duchentossessantotto lodeinos (de Angelo Curreli)
Chena patria e ne ammentu perunu
su numene ’ostru no ischiat niunu,
finas in s’iscriere l’hant isbagliatu
e che animas in pena bos hant lassatu.
Ma ennitos semos nois a bos chircare
ca sa idda nostra cheriat ammentare
pro narrere chie distruttu hat sa famiglia
picandebos, a gherrare chi sa briglia.
Duchentossessantotto sunt thucatos
ma barantotto non bi sunt torratos
a Lodè ch’issos juchiana in su coro
in custa terra chi vit su locu issoro.
E sos chi vini, prejoneris in catena
mortos e interratos in terra anzena,
chi hant postu donzi mama in aboluttu
chin sos babbos chi hant perditu tottu.
Galu zovanos e garrigos de isperanzia
prontos a dare a sa vita sa sustanzia,
ma imbetzes de bos lassare istare
a su fronte bos hant picatu a gherrare.
E a chie in su fronte sa vita l’hat data
in custa gherra vigliacca e ingrata
su sacrifiziu ’e sa idda hat consumatu
e a sa domo sua mancu l’hant ghiratu.
Custu l’hat cherfitu su perfidu tirannu
picande zente in gherra chin ingannu
e de Sardigna leatu hat s’istendardu
dae sos tempos de su regnu sardu.
Angelo Curreli - Trieste/Lodè
Questa poesia apre il libro di Angelo Curreli Dalla Sardegna al Carso. I Caduti della Prima Guerra Mondiale ritornano a Lodè (Edizioni Mittelcom, Trieste 2018) che verrà presentato a Lodè, alla presenza dell'autore, domenica 11 novembre 2018. L'appuntamento è alle ore 11 nella sala consiliare del municipio, nel Corso Villanova. Interverranno il sindaco Graziano Spanu e il giornalista della Nuova Sardegna Luciano Piras.


text:
Sunt colados prus de 30 annos dae su Mundiale de Itàlia ’90, ma in Casteddu est galu forte su regordu de is Hooligans inglesos chi aiat fatu bìvere dies de pensamentu a tzitadinos e fortzas de s’òrdine. Sa tzitade fiat istada seberada comente sede de tres garas de su girone F: Inghilterra-Irlanda, Inghilterra-Olanda, Inghilterra-Egitu. Sustu sèberu non fiat istadu leadu pro de badas, ma pro chircare de limitare possìbiles atziones violentas de is tifosos.
Pro more de su chi fiat acontèssidu a s’Heysel de Bruxelles in su 1985, cando is iscravatòrios tra sustenidores inglesos e italianos aiant causadu 39 mortos e su ferimentu de prus de 600 persones, is iscuadras britànnicas fiant istadas esclùdias finas a su 1990 dae is cumpetitziones internatzionales.
Una truma manna de tifosos afelonados e imbriagos pro s’esìliu isportivu fiat prontu a isfogare totu su s’arràbiu arrimadu in custos 5 annos e prus de esìliu. In sa note tra s’8 e su 9 de mese làmpadas Casteddu divenit teatru de una bera batalla tra Hooligans e agentes de sa politzia in assetu de gherra. Su coro de sa gherrilla est sa Marina, acanta is inglesos cumentzant a iscùdere pedra e ampullas de bidru contra is fortzas de s’òrdine chi rispondent carrighende sa truma rabiada de tifosos e firmende.nde 60. Is ischimèrrios at a sighire fintzas is dies imbenientes, ma sena cunseguèntzias graes pro s’òrdine pùblicu.
Difatis, comente fiat essidu a campu tempus a pustis, su ministeru aiat mandadu in Sardigna una surra de agentes in burghesu chi fiant resèssidos a abrandare sa fùria de is inglesos. ma su mèritu fiat istadu fintzas de medas “voluntàrios sardos” (tifoseria sarda de is Sconvolts e Furiosi ) chi aiant acudidu dae totu s’Ìsula detzìdidos a si fàghere respetare betende∙nche, a beru, is tifosos prus callentes a mare. Su guvernu inglesu non si fiat chesciadu, antzis aiat apretziadu.
Immoe in Inghilterra, gràtzias a sa responsabilizatzione de sa sotziedade, a su megioru de is istruturas e a unu ruolu ativu de s’Istadu su fenòmenu de su tifu violentu est istadu risòrvidu.
Pro ndi ischire de prus:
- Quando a Cagliari gli hooligans vennero buttati in mare
- Rubrica de su sòtziu A Innantis a incuru de Ornella Demuru
Atividade realizada cun su contributu de sa Regione Sardigna – Imprentas 2020-2021. Lr 22/2018, art. 22
Attività realizzata col contributo della Regione Sardegna – IMPRENTAS 2020-2021. LR 22/2018, art. 22


text:
Su Monte 'e Sant'Andria (de Sebastiano Mariani)
Monte chi distimonzu ses istadu
e has bidu su primu abitadore,
canno in sos pedes tuos si est firmadu
e sa terra hat iffustu de sudore
fit die o fit oscuru o luche luna?
Fit solu o dae zente accumpanzadu?
Fit paganu o a Deus cunsacradu
o solamente chircanne fortuna
po sa sua provènnida zenìa
chi numerosu populu hat formadu?
Cant’est su tempus da’ tanno passadu?
custu l’ischides tue e isce ebbia!
Narami si l’has tue dimannadu
s’it fughinne o chircanne it un’amore
o hat su babbu in palas trasportadu
o fortzis una ruche e chin dolore.
Fit unu avventuradu esploradore
o capitanu de razza gherrera
o iscacciadu fit po disonore
o chircavat a Deus po ispera?
Còntami su chi hat nadu e su chi has bidu
o fattu misteriosu in coro tenes?
Puite su segretu mi mantenes?
Po custu a pedes tuos so bennìdu!
Si s’anima de cussu avventuradu
ti torrat a ti renner riverentzia
o l’imbìana a facher penitentzia,
dimmanali si s’este irmenticadu
de sas zentes chi inoche hant postu situ
po dare a fizos suos tanta pena,
de sos chi sa moneda o su delittu
hant postu po los tenner in cadena.
Narali chi su tempus ch’est coladu
hat bidu nives artos e caldanas,
narali cantas mamas hant penadu
e cantas penas son istadas vanas,
contali de s’asprura e sos dolores
e chi sos fizos biven tempos duros,
narali chi in faticas e sudores
accattan sos valores prus sicuros.
Contali de incunzas abbunnantes
de arjolas de canticos e ballos
de frades e maridos sos irballos
e de sorres e mamas implorantes.
Narali c’aspettamus su perdonu
po lacrimas e samben derramadu
canno s’amore in odiu ziradu
hat lassadu sa pache in abbandonu.
Nara chi non chircamus sas ricchesas
ma de isperas bonas tantos sinnos
nara ch’inoche puru sas malesas
si sorven in su risu ‘e sos pitzinnos.
Monte chi non rispones ma chi intennes
custa precadoria in coro assenta
e chin cantu as intesu e bidu ammenta
tue chi su silentziu cumprennes
intrega custa lacrima a su ventu
a cussu Babbu nostru nara a boche
chi oje e cras e po seculos chentu
cust’Erentzia sua est galu inoche.
Sebastiano Mariani
Orune-Sassari
(Poesia tratta dal libro di Sebastiano Mariani Ghìrthalos. Orune tra la storia e le storie, Carlo Delfino editore, Sassari 2018, pagg. 13-14. Il volume verrà presentato a Orune sabato 10 novembre 2018 alle ore 17 nel salone del Comitato del Carmelo, in piazza San Bernardo. Alla presenza dell'autore e dell'editore, presentano l'opera Bachisio Bandinu e Giacomo Mameli. Coordina Silvestra Pittalis. Letture di Giovanni Pala, Teresa Davoli e Arcangelo Cossu).


text:
Abertas is iscritzionis a su laboratòriu culturali in lìngua sarda
Abertas is iscritzionis a su laboratòriu culturali in lìngua sarda “In sa butega de is mutetus: mètrica e cuntestus”
Fintzas a su 31 de martzu fait a s’allistai a su laboratòriu “In sa butega de is mutetus: mètrica e cuntestus”, cuncordau de su Comunu de Maracalagonis a manus de pari cun sa Sotziedadi Cooperativa “L’ALTRA CULTURA” de Aristanis, gràtzias a su finantziamentu otentu de sa RAS cunforma a sa Lei 482/1999 e a sa Lei regionali 22/2018.
Su laboratòriu punnat a spruinai in s’arregordu de is antzianus e a imparai a is giòvunus s’arti de ponni mutetus. Sa faina, chi est gratis, s’at a spoddiai po 30 oras, partzidas in 10 atòbius de 3 oras donniunu, intra de is mesis de abrili, maju e làmpadas de su 2021.
Su mollu de iscritzioni, cumpilau comenti si depit, fait a ddu intregai a manu a s’Ofìtziu Protocollu de su Comunu, o fait a ddu mandai cun sa posta ordinària o cun sa e-mail a s’indiritzu protocollo@comune.maracalagonis.ca.it.
Alliongiaus s’agatant su manifesteddu de su laboratòriu e su mollu po si ddoi allistai.


text:
File:Canosa di Puglia - Mausoleo di Boemondo - 1111.jpg
Wiki Loves Puglia
File:Canosa di Puglia - Mausoleo di Boemondo - Interno.jpg
Wiki Loves Puglia
File:Canosa di Puglia - Mausoleo di Boemondo - particolari del portale.jpg
Wiki Loves Puglia
File:Canosa di Puglia - Mausoleo di Boemondo - particolari portale.jpg
Wiki Loves Puglia
File:Canosa di Puglia - Mausoleo di Boemondo - particolari.jpg
Wiki Loves Puglia
File:Canosa di Puglia - Mausoleo di Boemondo - portale e particolare.jpg
Wiki Loves Puglia
File:Canosa di Puglia - Mausoleo di Boemondo - portale particolari.jpg
Wiki Loves Puglia
File:Canosa di Puglia - Mausoleo di Boemondo.jpg
Wiki Loves Puglia
File:Mausoleo di Boemondo a Canosa di Puglia cupola.jpg
Wiki Loves Puglia
File:Mausoleo di Boemondo a Canosa di Puglia interno.jpg
Wiki Loves Puglia
File:Mausoleo di Boemondo a Canosa di Puglia.jpg
Wiki Loves Puglia


text:
Intra de sas àteras manifestatziones aligheresas, in su mese de trìulas cuncordant su Fèstival de sa cantzone aligheresa chi li narant “Una cancò per l’estiu” (Una cantzone pro s’istadiale) e sa festa de lo Sant Crist de la Costera del Coral (de su Santu Cristos de sa Costera de su Coraddu), in ue faghent una prufessone de barcas e una missa a suta de mare. In prus, in su mese de trìulas cumentzat sa Rassigna de s’artesania aligheresa, chi tirat pro totu su mese de austu.
Austu est su mese prus ricu de apuntamentos. A prus de is festas pro sos turistas, su primu domìnigu de austu afestant a Nostra Sennora de sa Mercede, cun una regata istòrica de barcas in dae in antis de sa passigiada oru oru de su mare. Dae sas barcas e fintzas dae aparèchios nche ghetant a mare coronas de frores, pro ammentare a sos aligheresos chi sunt mortos in mare in sas gherras. Pro mesaustu, dae su portu faghet a bìere s’ispetàculu pirotècnicu de sa roda, sighidu dae unu cuntzertu de bandas musicales e dae una cadrigada manna de pische chi cuncordant in su portu etotu.
In su mese de cabudanni sas festas prus de importu las faghent in sas borgatas acanta de S’Alighera. Intra de custas, tocat de ammentare sa Festa de Santa Maria La Palma e sa Festa de Nostra Sennora Stella Maris, in sa bogada de Maristella, acanta de Portu Conte. Acabbadu s’istadiale, sas festas prus de importu sunt cussas de Pasca de Nadale, cun su Cap d’Any d’Alguer (Cumentzu de annu in S’Alighera), cun ispetàculos meda agiomai ònnia die fintzas a lòmpere a su cuntzertu de s’ùrtima die de s’annu, su 31 de nadale, abetadu dae sos aligheresos e dae mìgias e mìgias de istràngios. Un’apuntamentu de non pèrdere!
AIG
Faina fata cun s’agiudu de sa Regione Sardigna – IMPRENTAS 2021-2022 – L.R. 22/2018, art. 22.


text:
(Per leggere l’articolo in italiano cliccare sulla bandierina in alto e selezionare quella tricolore)
S’Agricultura est una resursa istratègica de custa terra e podet rapresentare ocasione de creschimentu.
Ma est cunvintzione de chie iscriet chi non semus a livellu agrìculu generale, agoa in contu de mecanizatzione e/o trasformatzione produtos e/o capatzidade de fàghere e traditzione de fàghere connòschere.
Su chi serbit a parri ùmile meu e chi costituit istorbu a creschimentu nou est s’indùstria sarda manna (casu de laore in generale) chi punnat a ponnere làcanas pro intrare in su mercadu, a cussu s’annanghet s’acostada timoriosa polìticu-istitutzionale e incapatzidade de cussos matessi in nde bogare o permitere àteros caminos in unu mundu chi est globale.
In sìntesi: si in s’agru-alimentare non nos afrancamus dae s’indùstria manna (chi depet andare lìbera pro su caminu suo, ma chi finas a livellu agrìculu e rèdditu agràriu non podet costituire s’orizonte nostru) non ddoe podet àere benidore pro is cuntestos rurales de Sardigna.
Millu chi tocat a tènnere in contu ainas e possibilidades finas pro is Piticas e Mèdias impresas artesanales de su setore Agru-alimentare pro imbucare a beru in is mercados.
Como, pro incumentzare sa polìtica regionale depet respondere a custa pregunta: ” Mègius un’indùstria manna manna chi òperat in Sardigna sena responsabilidade sotziale peruna, o unu sistema ispartzinadu (una retza mancari) de PMi de s’agru-alimentare de calidade chi pro si propònnere a is mercados e otènnere resurtu depet tènnere finas unu ligàmene istrintu cun su logu in chistione de matèria prima e de traditziones?”


text:
Una bella poesia in sardo di Pier Gavino Sedda
Emigrados gavoesos.
Po fagher sos augurios de bon’annu
Mi soe postu a contare emigrados
Chi dae Sardinna nos suni’ mancados
Foras de Italia b’at muntone mannu.
Si no ap’ingannu e nen cunfusione
Como m’assento po fagher memoria
d’emigrantes tenimus ricca istoria
leadu an differente s’istradone.
In d’unu cuzone australianu
Angelo Chisu resurtada in Toowumba
Prus de barant’annos ch’est a runda
E nos ghirat frequente su paesanu.
Lontanu zai s’at fattu posizione
Triballande cun d’unu ristorante
Unu fizu lu tenet insegnante
Ch’est in tempus de zubilassione.
Unu nepode li poned’ infattu
In su matessi gampu triballante
E issu puru zai vivede accante
Su tempus e sa sorte l’est addattu.
Fattu ada unu viazzu a cussu logu
Sara Maoddi resurtat in cue
bi nd’at disterrados in totue
e in Olanda b’at Sergio Delogu.
In disaogu Paola americana
In Martinicca zai s’est sistemada
Est mastra ‘e iscola bene preparada
Ma de ghirare non de tene gana.
Ana partidu a terra franzesa
Giuliana Mulas e Paola Sedda
E Alfredo Cadau ch’est prus indedda
in Rosario sa familia pesa(t).
Attesa est sa Thailandia po Marieddu
Po’ sonare assimizat a Peppinu
Ad’astru po pintare in su camminu
De sos Marches za tenet s’arrampeddu.
Nieddu, za’ che ‘u mannu, ch’est andau
A Nova York in terra americana
Inive si ch’est mortu in terra istrana
In s’urna sa muzere l’at ghirau.
M’an numenanu a Franziscu Pitzolu
Chi s’agattat in Belgio collocau
Cun sa familia a ive ch’est parau
Mi pare ch’est naschiu in Pudajolu.
Su bolu Antoni Mura s’at leadu
In Germania s’est deppiu sistemare
Accante a Istoccarda a traballare
Si ch’est a Oroteddi cojuvadu.
Cando so’ andadu a l’abbisittare
Cun atteros cumpanzos de Gavoi
Nos at trattadu cun sa manu goi
Semper in domo issoro ud’a abbarrare.
Est a pistare Pauleddu Brulleri
A Corsica si ch’andada frequente
Torrada a abbisitare sos parente(s)
li dimando de novas in zilleri.
S’aperi’ s’universu de pintore
Siro Cugusi bene sistemadu
Da Franza a America est andadu
In s’accademia ‘e Sassari duttore.
Esposidore in tottu su mundu
In Londra, California e Basilea
Finas Zuseppe at sa matessi idea
Sighit in Francia su frade segundu.
Totu in su mundu za sunis a ziru
Alberto Sedda zai ch’est in Ispanna
Marco Cugusi de sa Corte manna
In Germania est fattende su retiru.
A tiru a tiru los semus contande
Mereu Luisanna e Carla Mereu
Sun’in Germania las azude Deu(s)
E Nino Loddo inive est abitande.
Istande est Anna Lai in Berlinu
Pietro Conzu sa matessi nazione
Mario Sedda puru in cuss’unione
In Francia Pietro frade de Bertinu.
Su camminu e s’Olanda ana picau
Ghisu Istevene e Michele Canio
Un’attera chi dae meda no la bio
Marianzela Chisu, m’an’ammentau.
Contau zai che nd’appo una trintena
Ateros puru bin nd’ada attesu
Antoni Sanna in su Lussemburghesu
Marchi Pier Paolo faeddat inglesu.
Peppe Manca de s’Olanda est in mesu
Enrico Nanni in Londra abitadore
Pare de economia professore
E Gemma Sedda in chelu Londinesu.
In mesu Isvizzera Simona Pira
Marco de cudda casta de Mereu
Alessandro de Pina Lai s’ereu
In Australia e semper tira tira.
Mira in Belgio bi nd’ada atteros duos
Anzela e Mario chi sunis frades
De sos Anechis a proerju nades
Cugusi sos sambenados suos.
A sos concruos semus arribande
Sarvu si non mi nd’appo irmenticau
Luisa Pullara a Belgio at cojuvau
Chiara Mulas in Franza est abitande.
Illonghiande mi ch’este sa faina
Bi nd’at carc’una in fora residente
Ma deppo dimandare a atera zente
In Germania b’est Fois Zuseppina.
Franco Angius inive si cumbina’
Foras de Italia b’est muntone mannu
Po fagher sos augurios de bon’annu
Andrea Buttu preide in Argentina.
Gavoi 28.12.2017
Pier Gavino Sedda


text:
Crissi Piras - Rami di pioggia - tecnica mista su cartoncino - cm 70 X 100 Crissi Piras - Connessione - tecnica mista su cartoncino - cm 70 X 100 Crissi Piras - Scorrevolezza - inchiostro su cartoncino - cm 100 X 70 Crissi Piras - Croce - tecnica mista su cartoncino - cm 35 50 Crissi Piras - Vincendo l'oscurità - tecnica mista su tela - cm 60 X 80 Crissi Piras - Tre punti rossi - acrilico su cartoncino cm 31 X 23 Crissi Piras - Centrarancio - acrilico su cartoncino - cm 31 X 23
1655total visits,2visits today


text:
Marcello Marchesi
Sas lughes de su varietà in mesu a sos campos de trigu. di Tore Cubeddu
Sabadu s'8 de freargiu, in Setzu, una biddighedda, pitia e bella meda de sa Marmilla, ant a inaugurare sa biblioteca noa. Dd'ant a intitulare a Marcello Marchesi.
Marcello Marchesi? Medas ant a pentzare: e ite diàulu nche intrat s'iscritore, commediògrafu e iscenegiadore cun custa bidda de Sardigna? E comente ddi est lòmpidu? E calicunu, mancari, nimancu dd'at a ammentare prus chie est custu Marchesi.
Marcello Marchesi fiat milanesu e fiat nàschidu in su 1912. A pitzinnu at bìviu in Roma e Milano, ca unu tziu romanu dd'aiat pigadu a fìgiu de ànima. A pustis de sa làurea at iscritu pro su giornale umorìsticu “Il Bertoldo” e at collaboradu cun gente comente Mosca, Guareschi, Carlo Manzoni e Vittorio Metz.
In su 1939 at iscritu cussu chi est cunsideradu su primu film còmicu italianu “Imputato alzatevi” cun Macario. A pustis de sa gherra fiat torradu a bìvere a Roma. In cussos annos at iscritu prus de 80 pellìculas pro atores comente a Totò, Macario e Walter Chiari e una chimbantina de testos teatrales pro sos artistas prus mannos de su tempus comente a Carlo Dapporto, Ugo Tognazzi, Gino Bramieri, Wanda Osiris, Alberto Sordi e àteros.
Dae su 1954 at incumintzadu a traballare pro sa Rai in ue at a èssere autore de trasmissiones istòricas e de chentinas de Carosellos. Medas ddu cunsiderant su primu copywriter italianu”. Suos sunt sos isolgan “con quella bocca può dire ciò che vuole”, “non è vero che tutto fa brodo”, “basta la parola!”, “il brandy che crea un’atmosfera”.
Marchesi est istadu fintzas autore de cantzones comente “Bellezze in bicicletta”, cantada dae Silvana Pampanini, e de romanzos.
In su 1976 si fiat cojadu cun Enrica Sisti, sarda, de Setzu, e in custa bidda aiat comporadu una domighedda. In su 1978 est mortu in mare in Santu Giuanne de Sinis.
Duos annos. Unu mitu. Mi dd'immàgino a Marcello Machesi in cussas carrelas de Setzu, una biddighedda de perda bianca, inghiriada dae campos de trigu a pees de sa Giara. Mi dd'immàgino, a capeddu, mancari cun su Borsalino, in mesu a sos massajos. Totus in Setzu nde tenent unu regodu bellu de cust'òmine.
Est comente chi cun sos ogos suos e cun sa presèntzia sua issos puru, mancari solu pro pagu, si siant intèndidos parte de unu mundu chi issaras si podiat solu bisare, chi non pariat beru, ca fiat inserradu in cussa iscàtula atacada a unu filu.
Sa domo de Marchesi no est, comente iscrient in sa biografia sua, una “villa immersa nel verde”, ma una domo in mesu a sa bidda, in s'istradone, cun sas fronestas in s'istrada, acanta de sa gente.
Pro custu oe, fortzis, ddi dèdicant una biblioteca, pro chi sigat sa maja, pro chi unu sinnale de cussu mundu ispantosu abarret fintzas in una bidda pitichedda de Sardigna. Isperemus chi su nòmene sou, in su benidore, sigat a èssere, pro sos pitzinnos de Setzu e de totu sa Sardigna, unu simbulu de cussa bisione, chi depet bàlere pro totus, finas pro chie nàschit in mesu a sos campos de trigu, in su coro de sa Sardigna.
5 febbraio 2014


text:
DJ Unkut cun su Vestax VCI-400
Eus scritu giai apitzus de-i custa impunna de is grandu firmas a nci ponni in su mercau de is ainas po digei controlladoris MIDI e consolle sèmpiri prus pibincosas e, craramenti, comenti est pretzisu in custu tretu modernu de marketing bia internet, bireus sciorus stravanaus fatus de digei potentis (sa Reloop cun Dj Angelo, po nai). Eriseru sa firma giaponesa Vestax at pubrucau unu scioru stravanau de Dj Unkut, campioni DMC tedescu (ma turcu de sangunau!) imperendi su controlladori MIDI nou VCI-400. Totu bellu, potenti, lestru, lìmpiu e tènnicu comenti si spetat a una bella... pubricidadi! Su parrimentu miu est chi custas ainas funt bellixeddas meda ca tenint unu muntoni de funtzionis e funt tragaditzas perou, chi seus chistionendi de "digei", ddas depeus biri comenti a scèberus a is pratus. Controlladoris MIDI po is efetus e totu is àteras cosas nci-nd'at àterus prus baratus! S'apoddu innoi asuta su chi emu scritu in su mesi de Donniassantu de su 2011 e chi sigu a pensai:
"... funt circhendi a fai issus su mercau, sciendi chi is ligidoris CD ant a bendi sèmpiri de a mancu ca su CD est morendi-sì comenti a formau lassendi totu su logu a is formaus digitalis (.mp3, .ogg, .vor, .wav, .aif) e duncas a is consolles USB e a is DVS cuntrullaus cun is pratus puru. Insaras funt circhendi a proponni una spècia de consolle analògica/digitali cun is pratus e un'aina ùnica po mixer e controlladoris, in prus chi unu computer chi at a serbiri amarolla."
Unkut (GER) bincit sa primu „DMC Online DJ Championships“
E nci-dda at fata: Dj Unkut (GER) at bintu sa primu batalla in s'arretza cuncordada de sa DMC e duncas at a depi a si-dda gherrai a sa batalla "normali" in Londra su 6 e su 7 de su mesi de Ladàmini. Apalas de su tedescu funt arribaus: Ritchie Ruftone (UK), Fong Fong (FRA); su de cuàturu est s'italianu Dj Cordella (segundu in sa classìfica personali de Dj Kentaro, chi calincuna cosa gei dda cumprendit!).
Deu nau chi est stètia una batalla bella meda, unu sperimentu sèriu fatu de chini at sèmpiri organitzau is batallas de digei, aberrendi is portas a totu su mundu cun s'arretza e donendi vida noa a is sciorus cun s'umperu de totu is tennologias noas chi ddoi funt oindii (DVS, controlladoris, ecc.). Is bisuras de totu is vìdios funt stètias prus de unu millioni e, duncas, sa cosa (agiumai fata chena de dinai!) at funtzionau beni meda. No est una "manera" chi at a ndi pigai su logu a is batallas "normalis" ma seu siguru chi est sa manera de fai amanniai s'interessu apitzus de is digeis connotus ma, pruschetotu, nous, chi ant a podi amostai bidea, tènnicas e musicalidadi a totu su mundu arregistrendi unu scioru in s'aposentu insoru! Duncas o piciocus: preparai-sì po su DMC Online prossimu! Deu mi passu, ca seu bèciu e scarsu!
Innoi agatais sa noa, totu is arresultaus generalis e cussus de is giugis: http://www.dmcdjonline.com/
Batallas in sa retza de DMC – sa primu noa
Duncas: sa batalla "DMC Online DJ Championships" est inghitzada e sa primu torrada tenit giai is bincidoris, chi ant a essi arrenomenaus giòbia su 17 de custu mesi. Sa curiosidadi est manna poita ca, comenti nàrat sa noa ofitziali de su DMC, no scireus ita at a fai chini nci at a bessiri: si-dda ant a gherrai cun su matessi video? Ant a arregistrai duus minutus nous? Opuru calincunu at a lassai perdi? Deu apu castiau totu is video (gana meda ndi tenemu, berus?) e avotau chena de generosidadi e, a nai sa beridadi, s'ùnicu chi at fatu duus minutus de fogu est stètiu Dj Unkut (Germània), chi cun d-unu scioru de lestresa, precisioni e tènnica apitzus de is sonus cuncordaus de Le Jad (produsidori famau meda po is basis potentis, siat po is batallas chi po nci arrepai asuba) s'est guadangiau is cincu steddus cosa mia. Castiai-si-ddu:
Tanti po essi precisu, si fatzu apubai ca est imperendi su mixer nou de sa Vestax, su PMC 05 pro IV (gei ddu eus a biri prus ananti) e Traktor Scratch Pro impari a su controlladori Maschine (totu e duus de sa Native Instruments); no creu chi ddu fetzat po debadas ca Vestax, Zoo York e àteras firmas puru ddi faint de amparadoris (castiai is apositzus in su sprigu!).
Po torrai a sa chistioni de su post e dda serrai cun lestresa: sa DMC si fait sciri chi at tentu 50.000 vìsitas in duas cidas e chi at avotau genti de: U.S.A., UK, Germània, Corea de su Mesudii e natzionis chi no ant participau mai a su DMC, che Colòmbia e Cile, chi si-dda funt gherrada beni puru!
Insaras, abetaus a su 17 de Martzu e bireus chini at a passai a su segundu turnu. Nosu bos'eus a donai noas dònnia borta, cun sa speràntzia chi siat una batalla sèmpiri prus potenti e prena de novidadis tènnicas e musicalis.
Lèssicu 0.7
(su) SCIORU: is batallas de digei funt, pruschetotu, una filera de "routine"; sa tradusidura precisa iat a depi essi "andatzu" ma si sciri ca a custu fueddu ddu imperaus in àterus tèssius. Duncas "scioru" podit essi una solutzioni.
(su) AMPARADORI: est su chi ddi nàrant "SPONSOR", chi ndi benit de su latinu "sponsor"=fiantzeri (verbu "spondere"=promiti cun solennidadi). Eus a podi nai "su sponsor" puru ma chi nci-dda faeus a sceberai unu fueddu sardu est mellus.


text:
Virus Ebola - una maladia mala
Virus ebola. una maladia mala chi, belle semper, portat a sa morte
De Ebola s'ammalàidant òmines e martinicas. Su nùmene ''Ebola'' benit dae cussu de unu frùmene chi passat in sa Repùblica Democràtica de su Congo (su chi, in antis, fiat su Zaire) uno de sos duos logos in ue, in su 1976, sa zente si fiat ammalaidada pro sa prima borta de Ebola. S'àteru logu, in su matessi annu,fiat su Sudan.
Ebola est unu virus chi faghet parte de sa famìllia de sos Filoviridae, gènere Filovirus. Sunt istados iscobertos chimbe tipos de virus: Zaire, Sudan, Ivory Coast, Bundibugyo e Reston. Onniunu de custos s'isvilupat in logos diferentes.
pro nd'ischire de prus, aberi s'allegadu
Documenti allegati
Strumenti di utilità
Attenzione! Per la consultazione della modulistica, degli allegati e dei documenti firmati digitalmente, è necessario avere installati, sul proprio computer, gli appositi programmi o Readers. Per scaricarli gratuitamente è possibile portarsi alla pagina Programmi utili del portale e seguire le istruzioni.


text:
Manifestada contra a su ratzismu: in Casteddu in 300 po nai ca no a su ratzismu e a su fascismu agoa de sa destrossa de Firenzi
(IlMinuto) – Casteddu, 21 de su mesi de paschixèdda - "Sa destrossa de is senegalesus, acontéssia in Firenzi in is diris passadas po mori de unu fascista. est stétia filla de sa propaganda manna e mala meda fata de sa dereta italiana contra a is furesteris". Est cantu si ligit in su follu donau ariseru a merì in Casteddu po sa manifestada contra a su ratzismu promòvia de sa comunidadi de is furesteris de su Senegal. Pagu prus de 300 personis ant isfilau de pratza de su Cramu a pratza Garibaldi denuntziendi a su ratzismu e sa preséntzia sèmpiri prus manna - e addolumannu aguantada - de is organizatzionis noas de su fascismu.


text:
Narant chi a Cossiga calicunu de sos sardos collegas suos, no lu cheriant.
Forzis no tottus ischint chi – in su 1985 -, cando su Parlamentu depiat seberare su presidente nou, a pustis de Sandro Pertini, sos sardos hant tentu una pittica gherra.
A narrere chi deviat binchere Cossiga fit istadu su capu de sa Dc Ciriaco De Mita. De sos sardos bi funt Mario Segni, Felicetto Contu, Matteo Piredda, Pietro Soddu, Beppe Pisanu e Nino Carrus. E narant chi siet istadu propriu cust’ultimu a domandare de poter faedare, nendesi contr’a sa idea, susteninde cun nettesa totu sos difetos de Cossiga. Nissiunu de sos ateros paret chi sa die – igue – epet faedau, contra o a favore.
Ma unu de cussos – paret siet istadu Beppe Pisanu – est andau da su chi deviat diventare su presidente nou a li narrare chi calicunu ‘nde haiat faeddadu male, arrivende a narrere chi no l’esseret dau su votu sou. Ma custu non c’hat bogau a Cossiga de essere seberau da 752 votantes subr’e 977. Po sa prima ‘orta in s’istoria de s’Italia, su presidente intrat a su primu seberu de su Parlamentu.
Su’e no ischire su c’hant fatu de aberu sos collegas sardos suos in s’iscuru de sa cabina hat postu unu pagu de ilfadu in Cossiga, chi non est torrau mai de su totus in amiganzia cun medas de cuddos.
Tra sos sardos – de ateras cunfrarias – chi hant votau bi funi – in sos medas – puru Giorgio Macciotta, Mario Birardi, Tore Cherchi, Maria Cocco, Ciccio Macis (Pci), Alberto Manchinu, Giovanni Nonne (Psi), Sandro Ghinami (PSDI, Battista Columbu (PsdAz) e Salvatore Mannuzzu (Sinistra indipendente).


text:
aciapuài , vrb: aciapulai, aciapulare, assapuai, assapulai, assapulare, atapulare, atzapiai, atzapuai, atzapulae, atzapulai, atzapulare, tapulare*, tzapulai Definizione betare o cosire tzàpulos a unu bestimentu, a unu trastu (o fintzes pònnere impastu a tretos in is muros); betare, imbolare, iscúdere a cropu, a istràmpidu, pigare a iscutuladas Sinonimi e contrari ammeditzare, apuntroxai, ataparatare, atrapuedhai, atrapulai, cosinzare, tzapugnire / addrobbulare, atapai 1, betae, fuliai, isciúdere, rúchere / assachitai Frasi is istimentos furint istampaos e atzapulaos ◊ si depiat acuntentai de is pantalonis de fustànniu atzapulaus in genugus ◊ ist cosindho e atzapulandho ◊ torrastis a domu timendi ca estis iscurriau is cracionis (e mamma dhus depèt aciapulai)◊ is istimentos istampaos dhos atzapulànt 2. atzàpulant carchi canterile, túnicant su locu 3. at assapulau su telèfunu chena arrespundi, de cantu fut arrennegau ◊ e totu gherra gherra nchi dh'intrant a s'aruta e dh'atzàpuant a terra (S.Baldino)◊ proit e s'istracia si atzàpulat a sa fentana ◊ nd'istudant su fogu atzapulendi sa fraca cun cambus de modhitzi ◊ issos no ant intesu s'atapulare de su coro meu ◊ càstia chini est aciapuendi a sa porta!◊ dhas at atzapuladas atesu ◊ sa pedhi nchi dh'apu atzapiada ca no balliat a logu ◊ si funt ispassiaus contendi totu su chi ant aciapuau apari in cià vira de issus Etimo srd. Traduzioni Francese rapiécier Inglese to patch Spagnolo remendar Italiano rattoppare Tedesco flicken.
ammeditzàre , vrb Definizione cosire, betare tzàpulos a bestimentu segau Sinonimi e contrari aciapuai, aconciai, apuntroxai, ataparatare, atrapulai, tzapugnire Frasi at una beste betza e teves bídere comente l'at ammeditzada! Traduzioni Francese rapiécier Inglese to patch up Spagnolo remendar Italiano rattoppare Tedesco flicken.
ataparatàre , vrb Definizione pònnere o cosire taparatos Sinonimi e contrari aciapuai, ammeditzare, apuntroxai, atrapulai, tzapugnire Traduzioni Francese rapiécer Inglese to patch (up) Spagnolo remendar, zurcir Italiano rattoppare Tedesco flicken.
tapulàre , vrb: aciapuai, tzapulare Definizione betare o cosire tzàpulos a unu bestimentu Sinonimi e contrari cosinzare, sartzire, tapuledhare, trabungare | ctr. irtapulare Frasi nois sas féminas bi amus de tapulare sas bestes ◊ Frantzischedha est in domo tapulendhe sa sacheta ◊ como no ndhe cherent mancu s'intesa de robba tapulada: finidu unu trastu si ndhe còmporant un'àteru Etimo srd. Traduzioni Francese rapiécer Inglese to patch Spagnolo remendar, zurcir Italiano rattoppare Tedesco flicken.


text:
Solu Deus Perdona – Tenores Antonia Mesina (Orgosolo)
Solu Deus Perdona – Tenores Antonia Mesina (Orgosolo) da Sardegna Canta In Piazza a Decimoputzu Anno: 1999
Continue reading
0
Camineras – Vanni Chessa
Camineras – Vanni Chessa da Sardegna Canta Anno: 1999
Continue reading
0
Su Ballu Tundu Fiolinesu – Gruppo Folk Florinas
Su Ballu Tundu Fiolinesu eseguito dal Gruppo Folk Florinas, da Sardegna Canta Anno: 1999
Continue reading
0
Su ballu ‘e sa gruxi – Gruppo Folk Villanova (Cagliari)
Su ballu ‘e sa gruxi, ballo eseguito dal Gruppo Folk Villanova di Cagliari, da Sardegna Canta Anno: 1999
Continue reading
0


text:
Costùmene oroteddesu (Costume di Orotelli)
Su costamene oroteddesu est unu de sos prus sugestivos de sa Sardinna siat pro sos ornamentos siat pro sos colores allutos.
Su costùmene de sa fèmina est cumpostu dae su “mucadore” chi est o de tibet colore binu recramadu a manos. Tempus faghet sas fèminas su cucugiaiant sa conca cun una benda cramada “tiatzola”, fata de tela bianca, ruja o tabàchinu de mesu lutu e niedda de lutu cumpletu.
Sa “camisa” in tela bianca recramada a manos e fata a pinnigas in dae in antis, serrada in sos pursos cun butones in filigrana de oro, tìpicos sardos e manteca firma gratzias a su “zistillu”, chi est unu bustinu de belludu e seda chi astringhet in suta su sinu.
Su “zibbone” est una genia de giacheta in pannu ruju e velludu mìscrinu cun sas mànigas e dae su petus abertu essint sos isbufos de sa camisa.
Su “cansu” est sa sutaveste in cotone biancu.
Sa “este” no est àteru chi sa gonna de furesi o pannu nieddu cun sos òrulos bene recramados cun filos in oro de filigrana o finas pintados. antico costume femminile orotellese
Su costamene de sos òmines cumprendet sa “barrita” chi est unu bonete longu, a sacu, de pannu nieddu, sa “camisa” recramada a manos in su trugu e in sos pursos. Subra sa camisa si ponet su “zibbone” de pannu ruju e de belludu mìscrinu in ue dae sas mànigas essit a isbufu sa camisa.
In antighidade cando faghiat fritu subra su gibbone si poniat una giaca, de pedde o de pannu niedda, sena mànigas chi beniant cramadas “sas peddes” e subra de custas unu capoto curtzu de furesi cun su bonete chi beniat cramadu “su gabbanu”.
Sos “cartzones”, pantalones longos biancos si poniant in intro de “sas mesas cartzas” , chi sunt un ispètzie de mizas de furesi nieddas. Subra sos cartzones si ponet “sa gonnella”, chi est una gonna curtza a subra sos ghenugros, fata finas custa de furesi e cun pinnigas medas perpendiculares.
antico costume maschile orotellese
gruppo di uomini in costume


text:
Stili lìberu de Dj Sputo
Eus pigau giai a Dj Sputo comenti a esempru po spricai unas cantu cosas tènnicas e, sigomenti ca issu est bravu meda, ddus faeus torra! In s'artìculu pubricau unas cantu diis a oi eus chistionau de IDA e, in prus chi Simo G de Tàtari (chi nd'est bessiu su de tres in sa finali) eus scritu chi iat participau un'àteru sardu puru, s'ollastrinu Dj Rash. Eriseru apu biu chi Dj Sputo puru at participau a sa batalla e, duncas, mi depu scusai cun issu po no ddu airi arremonau! E sigomenti nci at cravau una scarrafiada stravanada issu puru si nau ca si-dda podiat/depiat giogai po su palcu de is primus tres, e torru a fai s'abetiosu! Duncas, scusa-mì o Richard, sa prossimu bortu apu a ligi beni e mellus a totu is nòminis!
Andendi a is cosas tènnicas chi su vìdiu s'amostat nci nd'at una importanti meda chi si biri luegus: su schema. Puru chi est una scarrafiada "a stili lìberu" su schema est precisu e, in custu acasu, no ddoi funt sbauladuras o pagu precisioni; certamenti sa tènnica chi Sputo at amanniau cun annus de allenadas agiudat a sa precisioni ma deu nau chi issa a sola no abastat. Chi si-ddu castiais torra su vìdiu eis a biri chi su scusòrgiu est un'àteru: su rìtimu! Sighendi beni a sa basi e pighendi beni su rìtimu cun is manus (apitzus de discu e crossfader) su schema s'alladiat beni, sena de singurtus e bellu "fluenti" e custu, po sa prusparti, cumbinat cun su stili e ddu caraterizat! Difatis in ingresu puru po nai chi unu tenit stili narant "he got flow". Chi tui scis fai totus is prus tènnicas difìcilis, chi ses lestru meda, ecc. ma no sighis a su rìtimu beni (chi no est a andai a tempus sceti!) no as a tenni mai su "fluidu". E Richard ddu tenit, balla chi ddu tenit! Sena nimancu unu crab, sena de chirps a lestresa dòpia o de flares a cincumilla clichis andat fluidu pighendi su rìtimu e donendi musicalidadi a sa scarrafiada, totu trancuillu cun su fader a s'imbressi e cun sa manu chi dònnia tanti pigat su discu in su sesu contra-oràriu (is caraterìsticas suas principalis), ligeru ligeru e cun stili meda. "Issu tenit su fluidu".
Bravu Richard e scusa-mì torra!
Lèssicu 1.4
(su) SCHEMA: s'andamentu chi donaus a is scarràfius; su fueddu italianu puru est "schema" ma est cussu ingresu chi fait cumprendi luegus de ita seus chistionendi, poita ca est cussu chi s'imperat sèmpiri: "pattern".
(su/is) SCARRÀFIU(S) LÌBERU(S): candu, apitzus de una basi musicali, si scarrafiat de manera improvisada. Eus a podi nai puru "freestyle".
(su) CLICHI: est candu cun su crossfaer, su fader de su canali, su cambiadori de su canali opuru s'alluidori specìficu studaus e allueus luegus su sonu. Pigau de s'ingresu "click" (chi est onomatopèuticu) e furriau a sa grafia nosta; ma sigomenti ca "clich" iat a podi essi lìgiu mali (CH a tipu "cherries" o "chili") deu nau de aciungi in sa scriidura sa I prostètica puru . Duncas "CK"="CHI" e naraus CLICHI(S).
(su) CAMBIADORI: est una spècia de alluidori chi podit tenni duas o prus positzionis e serbit po cambiai sa mitza sonora de unu canali àudio (po esempru de Phono a Line). In su passau, sigomenti ca is mixer fiant fatus po amisturai sa mùsica, po scarrafiai s'imperaràt s'alluidori faendi su clichi passendi de Phono (chi ndi arribàt su sonu de su discu) a Line (chi fiat sbuidu!). Arregordu cun praxeri chi su "clichi" faiat in so sonu puru, ca su passàgiu lestru e arripìtiu intra de Phono e Line fait una scarrighedda de "massa elètrica"! Custa costa si podit intendi beni in is discus Rap finsas a sa mitadi de is annus '90.
No ddoi funt ancora trackbacks.


text:
“Wine Experience”: sas duas dies de binu in Oscheri
In sa Mesa - Duas dies de binu in Oscheri. Dae s'1 a su 2 de su mese de trìulas, difatis, torrat "Wine Experience" ("Weo"). Sa manifestatzione s'at a isboligare tra su teatru comunale e sa pratza de sa bidda.
Ma cale sunt sas novidades de su 2022? Sa de su 2022 at a èssere un'editzione chi at a adopiare su nùmeru de sas cantinas: s'at a passare dae 60 a 120 cantinas. No est totu, pro ite sa de bator editziones de sa "Weo" at a èssere finas internatzionale e at afortiare su ligàmene tra territòriu, enologia, arte, artesanadu e "design".
Una manifestatzione chi at a àere comente protagonista su binu e su balore econòmicu suo, e peri su balore sotziale culturale e umanu; l'at sutalineadu Tigellio Danese, su Presidente de s'assòtziu "Wine Experience Oschiri", chi paris cun sa Comuna, organizat sa manifestatzione chi torrat onore a su binu.
Sas de Oscheri ant a èssere duas dies de cultura e de addòbios importantes cun rapresentantes de s'enologia sarda, italiana e finas internatzionale. Cun sos espertos s'at a chistionare de sa punna chi at su mercadu de su binu e de sas novidades tecnològicas in cantina e in bìngia.
In programma peri unu tastu a sa tzurpa de "Merlot". Su tastu at a èssere ghiadu dae s'enologu Mourad Ouada, in intro de una cumparàntzia tra produtores sardos, italianos e internatzionales. In s'ìnteri, gràtzias a artistas, "designer" e creativos, sa bidda at a contare su mundu de su binu. L'at a fàghere cun ses addòbios.
“S'editzione 2022 de sa manifestatzione de su binu” - pretzisat su sìndigu Roberto Carta - "pro Oscheri at a èssere su primu passu pro creare unu distretu de s'arte".
A indanimare "Wine Experience" ant a èssere sa mùsica e sas paràulas de Fabrizio Ruggero e de s'atore Stefano Cossu, su "Live Murale" de sas artistas Fiore Cao e Paola Pinna, sos "Botti d'Autore" de sos istudiantes de su Litzeu artìsticu de Terranoa "Fabrizio de Andrè", s'espositzione "Di Gemme e di Vino" a incuru de sa gemmologa Maura Danese e de su "sommelier" Andrea Balleri. In fines, no at a mancare sa mustra de Luigi Columbu "Vino fino in fondo", antitzipatzione de sa colletzione acumprida dae s'artista e muralista de Ulìana cun sa tècnica Vinarelli, est a nàrrere infundende su pinzellu in su Cannonau.
Sa "Weo" at a èssere finas su batiare de su primu binu in ampullas. Faeddamus de unu binu fatu dae sa primu cantina de Oscheri, sa Oskiros de Maria Perinu. At a èssere batijadu su binu "Malghesi", unu "Vermentino DOCG di Gallura".
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
“Forse qualcuno” de Maria Chessa Lai.
Sezioni - Musa Algheresa
EDITORIALI
Articoli recenti
AUTORI
Aldo Salis Algherese Angelo Dettori Anna Cristina Serra Antonio Sanna Aquilino Cannas Battista Isoni Benvenuto Lobina Campidanese Cristoforo Puddu Critica Letteraria Editoriali Efisio Collu Emilio Lussu Fabio Angius Faustinu Onnis Forico Sechi Franceschino Satta Gallurese Gavino Maieli Giannella Bellu Giovanni Fiori Giovanni Lilliu Giovanni Piga Giulio Cossu Giuseppe Delogu Ignazio Lecca Larentu Ilieschi Logudorese Luigino Cocco Maria Antonietta Seu Maria Chessa Lai Mario LIcheri Matteo Porru Narrativa Nuorese Podcast Poesia Italiana Saggistica Sassarese Storia Tetta Becciu Vanna Flore Vincenzo Pisanu Vittorio Falchi


text:
24 gennàrgiu 2020 - Ocannu funt 66
in totu is istudiantis presoneris
iscritus a is 15 cursus de laurea
aprontaus de s’Universidati de Tàtari
. Ddu fait isciri, cun cuntentesa manna, su Professori Emmanuele Farris
, chi traballat impari a su Retori de universidadi tataresa a su progetu de imparu universitàriu
dedicau a chini bivit aintru de is presonis de sa Sardigna. Is 66 istudiantis chi istudiant in s’universidadi s’agatant in is presonis de S’Alighera, de Tàtari, de Aristanis e de Tèmpiu; 35 funt is iscritus de ocannu.
F.P.
Fotografia pigada de Flickr
, autori de Renaud Camus


text:
Si restat a s'atunzu unu ragiolu
non sunt sas rosas dae tempus isfattas
in sas .chisuras chi jughen a mare,
ue fimn tottu sas làmbrigas . ..
Si una tristura mi sighit s'anima
no est sa chigula fizza 'e su sole,
chi morit ràida 'e cantu ingranidu,
né s'agonìa 'e s'astore ...
M'ischidat a unu sìddidu intro 'e notte
su turmentu chi ti limat sas laras
sos ojos de abba 'e riu in mesu · ~ ru
ue s'inganzat su 'olu 'e sas dies tuas.'
Mi leat s'àstiu a traittorinu
chi .ti ligat in sorte a sa priorissa,
et nnnegat sos ranos de s'amore
ca no hat connottu fiore in su eranu.
Si affannu mi persighit in su sonnu,
est sa sorte dada a sa priorissa,
ch'in sa mirada tua 'ettait raighinas.
Bi pianghet presoneri iscuru samben
chi chilcat s'àidu in nodos de dolore
antigu et vigorosu chei sa terra.
Appozzu a ragabeddes et corrogas
m'est su coro, in sa notte sentinella.
Su masciu irde sambinat dae fiancos,
non crabiolat pius su 'entu cun trigos
et avenas, ma fatt'est unu lamentu.
Ch'in d'unu manzanile friscu 'e martu
a s'istimadu 'e a tie giutat s'ammentu
de menta àspida 'e primmu lentore,
pro ch'issu in d'una notte de passione
'nd'assibet su sabore · ~ sale sardu.
Si mi durat ancora unu piantu
est pò sa rosa mai 'énnida a lughe,
chei sa pena tua chi mi remuzzat.
Et 'nde cumpret su sémene su 'entu,
pro chi amore t'azzendat in sas 'enas
su samben cun s'abrile 'e sas chisuras,
chi s'anima mia jughen in cadenas
et sena cantos a unu mare 'e pedras.


text:
De André, FabrizioPersona
responsabilità secondaria
- La buona novella di Fabrizio De André / uno spettacolo di Giorgio Gallione ; con Claudio Bisio e Lina Sastri ; elaborazione musicale di Carlo Boccadoro. - Torino : Einaudi, [2002].
- La buona novella di Fabrizio De André / uno spettacolo di Giorgio Gallione ; con Claudio Bisio e Lina Sastri ; elaborazione musicale di Carlo Boccadoro. - Torino : Einaudi ; [Genova] : Teatro dell'archivolto, [200?].
- La buona novella di Fabrizio De André / a cura di Giorgio Gallione ; con uno scritto introduttivo di Claudio Bisio ; e un intervento di Carlo Boccadoro. - Torino : Einaudi, 2002.


text:
Batasuna
Batasuna (in Euskara/Basku pro:Unidade) esti unu Partidu Basku.
In su 1978, acoa sa fine de su dittadori Franco Baskos fundanta Herri Batasuna (Partidu Populari,HB) unu Partidu de Manca, dae su 2001 su Partidu si tzerrida Batasuna. In su 2003 esti istetiu in Ispanja controidu, epuru in sa Biddas Baskas et Navarra Batasuna esti sempri attiva. Pro kustu motivu unu giuighe Fernando Grande-Marlaska adha in frianzu 2006 un attera bolta controidu su Partidu, ma puru pro acorrai su Kongressu de su Partidu in Bilbo.
In Frantzia Batasuna esti unu Partidu politiku legali.
Si narada ka su Partidu esti su bratzu drestu de su grupu terroristiku basku ETA. Apusti de controllus finantziaris et pro una léze noa, (Ley de Partidos de su 2002)su 27 Martzu 2003 su Partidu fiat istetiu controidu dae sa léze ispanjola.
Pro sa EU Batasuna esti un acantu de s'ETA, pro kustu su partidu et totus atteros acantu de Batasuna funti istetius controidus.


text:
Cartas in duas limbas: pro ite non sa sarda? – De Zuanne Frantziscu Pintore
Sa minorias natzionales (gasi lis narant in Europa) o istòricas (a su nàrrere italianu) sud tirolesa, ladina, baddostana e slovena tenent dae meda cartas de identidade in duas limbas, cussa natzionale e cudda de s’istadu. At a èssere una pariga de meses chi su guvernu de Mario Monti, ministru de sos afàrios internos sa sennora Cancellieri, at annoadu sos modellos de sas cartas,faghet ischire sa “Gazzetta Ufficiale”. Comente si leghet in sas dispostas de sa lege noa, si faghet riferimentu a “la legge 15/12/1999, n. 482, recante Norme in materia di tutela delle minoranze linguistiche storiche”.
Su fatu istat, mancari Monti e sa ministra sua galu no nd’iscant (sunt ministros tècnicos e petzi dae 100 dies), sas “minoranze linguistiche storiche” amparadas dae sa lege 482 non sunt petzi su sud tirolesu, baddostanu, ladinu e slovenu. B’at finas s’albanesu, su catalanu, su grecu, su croatu, s’otzitanu, su friulanu e su sardu. Custas àteras minorias, mancu chi bi siant; est comente chi siant amparadas dae un’àtera costitutzione parallela a cussa italiana. Sos friulanos de su Comitât pe Autonomie e pal Rilanç dal Friûl si nde sunt sapidos e ant protestadu: Ello it’est? Nois e sas àteras minorias non amus sos matessi deretos linguìsticos costitutzionales de sos sud tirolesos, slovenos, ladinos e baddostanos?
Si bidet chi nono, pro custu guvernu (masedos sos àteros, si est pro custu). E timo chi sa sennora Cancellieri e su mere mannu suos si tenent tortu in contu de sos friulanos, tèngiant resone in contu de sos sardos. Sa lege 482 tutelat sa limba sarda, ma b’at in tretos nostros a chie s’arrepentat a s’idea chi b’apat una limba sarda e bia e la cheret frichinada in “una bidda una limba”. Chi b’apat limbàgios diferentes no est beru e bia, est finas giustu e bellu, una richesa de ispantu. Chi non bi podat èssere una manera standard pro l’iscrìere che a sas àteras limbas est cosa chi non si cumprendet. Deo non so in sa conca de sa sennora Cancellieri, ma m’imàgino su tracassu de sa ministra si s’aiat postu in conca de fàghere, finas pro su sardu, unu de sos modellos de carta de identidade.
Coment’est a la fàghere? Ponimus a banda su cadalanu de s’Alighera, su tataresu, su gadduresu e su tabarchinu chi, sende limbas a contu insoro, diant tènnere deretu a unu documentu in limba insoro e in italianu. Pensamus a su sardu: Carta de identidade, carta de identidadi, carta de identitate, cale de sas tres? Tutu as tres? E siat. E cando s’at a tratare de pònnere in sardu su chi in italianu si narat Cognome, ite li ponimus: Sambanau, Sambenatu, Sambenau, Sambinadu, Saghinadu, Sangunau? E in su tretu chi in italianu ponent Occhi, ite li ponimus? Oclu, Ocru, Ogiu, Oglu, Ogru, Ogu, Oju, Orcu, Orgu o Oxu? Totus no andant bene, bi diat chèrrere unu papiru longu una carèsima. O cada comuna si faghet sa carta sua in su limbàgiu impreadu in ie?
E tando b’at de pònnere su nùmene, nòmene, nòmine, nòmini de su comunu, comune, comuni, cumona, comuna, puru. Si ponet Solarussa o Sobarussa o Soharussa, Garteddi o Garteddhi, tantu pro nàrrere? Cada comuna detzidit cale est su nùmene suo in sardu, comente faghent pro sa toponomàstica insoro in sos caminos? Diat èssere una cosa galana, una mustra de identidades torradas a su bighinadu. Una cosa noa in s’istòria de sos istados e de sas natziones. Tantu est noa chi no l’amus a bìdere mai, gasi e totu che a sa carta de identidade in duas limbas. Unu podet finas nàrrere, mai si bidat sa carta de identidade, identidadi, identitate: no nde tenimus bisòngiu, bastat sa italiana chi nessi no nos apretat a èssere unu pòpulu: b’est giai s’italianu.
Iscarica custu articulu in PDF
http://gianfrancopintore.blogspot.com/2012/02/cartas-in-duas-limbas-pro-ite-non-sa.html – 27-02-12.
Redazione SANATZIONE.EU


text:
Amparu ambientali: online “Posidonia Team”
Terra - Est incumentzau su 3 de su mesi de onniasantu passau. Seus fueddendi de "Posidonia Team", una serie web de 10 episòdius. Dògnia episòdiu durat unu minutu pagu prus o mancu e tenit comenti protagonistas una fèmina e duus òminis: Marina, Emanuele e Giacomo. Funt pròpiu is tres protagonistas a presentai is caraterìsticas de sa “Posidonia oceanica” e su s'ecostistema istraordinàriu costoidu de sa mata.
Ma ita est sa “Posidonia oceanica”? Est una mata de mari tìpica de su Mediterràneu, chi apartenit a sa famìlia de is "angiosperma". Sa “Posidonia oceanica” est una mata de importu po s'ecosistema de su mari. A dolu mannu, perou, po mori de s'atzioni umana custa mata megat a iscumpàrriri. Intre is minetzas prus grais ddoi at s'impestadura de s'àcua, ma po finas is fàbbricus e s'afraigu.
Amparada de sa lei italiana e europea, sa “Posidonia oceanica” est capassa de mudai s'axedùmini de s'àcua. Non est po nudda ca est cunsiderada unu bioinditatori profetosu po su mari. Difatis su "posidoniete" est s'ecosistema prus importanti de su mari Mediterràneu. Tocat a sutalineai ca un'ètaru de prateria podit acasagiai finas a trexentu-cincuanta ratzas diversas de animalis, donendi amparu a piscis meda, prupus, calamarus, cociobas, cotzas e àterus.
No est po nudda ca su contu de "Posidonia Team" ponit in evidèntzia comenti sa "Posidonia oceanica" e is depòsitus chi lassat in s'arenàrgiu, is "banquettes", siant de fundamentu po amparai a sa biodiversidadi de su mari nostru e po ammenguai s'arriscu de freadura chi ferrit is costeras.
Sa serie web est unu traballu chi est istètiu possibili gratzias a is fainas de su progetu PosBeMed2 (Governance e gestioni de sistemas arenàrgiu-duna cun Posidonia in su Mediterràneu) chi èest ghiau de s'Assessoradu de sa defensa de s'ambienti, Serbìtziu tutela de sa natura e polìticas forestalis. Su progetu est finatziau de su Programma de Cooperatzioni Interreg MED atressu su "Fondo Europeo di Sviluppo Regionale" (FESR).
Is temas de sa serie "Posidonia Team" ant èssiri isvilupaus in nd'unu documentàriu.
Attività realizzata col contributo della Regione Sardegna - IMPRENTAS 2020-2021. LR 22/2018, art. 22


text:
Rif: 206100
AA. VV.,Il nuovo rit-ratto d'Europa
Bologna, Editrice Compositori 2003
Identità dell'arte italiana negli ultimi 40 anni. L'identité de l'art italien au cours des 40 dernières années. Identiteit van de Italiaanse kunst in de laatste 40 jaar. Catalogo di mostra, Academie Royale de belgique, Bruxelles, 7 ottobre - 30 novembre 2003. A cura di Vittoria Coen. Con tavole a colori (opere di: Carla Accardi, Enrico Castellani, Sandro Chia, Paolo Chiasera, Francesco Clemente, Enzo Cucchi, Gianni Dessì, Giuseppe Gallo, Marco Lodola, Luigi Mainolfi, Fabio Mauri, Sabrina Mezzaqui, Aldo Mondino, Gian Marco Montesani, Luigi Ontani, Mimmo Paladino, Giulio Paolini, Luca Pignatelli, Michelangelo Pistoletto, Gianluigi Toccafondo, Sabrina Torelli, Alberto Zamboni). Biografia degli artisti. Testo in italiano, francese, tedesco4to, pp. 126 Brossura (wrappers) Ottimo (Fine)
€25
News
Notizie dal mondo dell'arte, della fotografia, della letteratura, dell'architettura e del design, dei libri illustrati, d'artista, di pregio, rari e di svago...Archivio Articoli


text:
Jonas Nordin (Organiser), Roger Andersson (Contributor), Patrik Åström (Contributor), Elisabet Göransson (Contributor), Claes Gejrot (Contributor), Eva Lindqvist Sandgren (Contributor), Jonas Carlquist (Contributor), Fredrik Charpentier Ljungqvist (Contributor), Ingela Hedström (Contributor), Massimiliano Bampi (Contributor), Elin Andersson (Contributor), Karin Strinnholm Lagergren (Contributor), Anders Winroth (Contributor), Alessandro Palumbo (Contributor), Erika Kihlman (Contributor), Peter Ståhl (Contributor), Anders Piltz (Contributor), Jan Brunius (Contributor), Lena Strid (Contributor) & Myrdal Janken (Contributor)
2021 Apr 9
Activity: Participating in or organising an event › Organisation of workshop/ seminar/ course